РЕСПУБЛИКА ХИРУРГИК АНГИОНЕВРОЛОГИЯ ИХТИСОСЛАШТИРИЛГАН МАРКАЗИНИНГ НАВБАТДАГИ ФИЛИАЛИ СИРДАРЁ ВИЛОЯТИДА ИШ БОШЛАДИ – Республика хирургик ангионеврология ихтисослашган маркази\nЎзбекистон Республикаси Соғлиқни сақлаш вазирлиги, Сирдарё вилояти Соғлиқни сақлаш бош бошқармаси ва Республика хирургик ангионеврология ихтисослашган маркази биргаликда Сирдарё вилояти кўп тармоқли тиббиёт маркази жарроҳлик бўлими негизида Республика хирургик ангионеврология ихтисослаштирилган марказининг Сирдарё вилояти минтақавий филиали очилди.\nФилиалда маъсул мутахассислар, яьни невропатолог, қон-томир жарроҳи ва УТТ шифокорлари тўлақонли иш фаолиятини бошлади ва келажакда беморларга малакали ихтисослашган ёрдамни ташкил қилиш масалалари Сирдарё вилояти соғлиқни сақлаш маъсуллари ва Республика хирургик ангионеврология ихтисослаштирилган маркази томонидан ўзаро келишиб олинди.\n– Биринчи куниёқ илк маротаба очилган филиалда Республика хирургик ангионеврлогия ихтисослашган маркази директори, академик Шавкат Каримов томонидан мутахасисларга семинар треннинг ўтказилди. Семинар треннинг давомида сурункали бош мия қон айланиши етишмовчилигида замонавий диагностика ва даволаш усуллари хакида сўз юритилди. Эндиликда филиалда сурункали бош мия қон айланиши етишмовчилиги бўлган беморларга малакали ёрдам ташкиллаштирилади. Шунингдек, бу ерда уйқу артерияларида турли реконструктив амалиётларни ўтказиш режалаштирилган. Бу эса, ўз навбатида, халқимизга малакали юқори технологик амалиётларни Сирдарё вилоятида хам ўтказиш имкониятини беради.\nШу ўринда таъкидлаш жоизки, Республика хирургик ангионеврология ихтисослаштирилган марказининг малакали мутахассислари доимий равишда ҳудудларга чиқиб, беморларни кўрикдан ўтказмоқда ҳамда уларга сифатли тиббий хизмат кўрсатишмоқда. Жумладан, куни кеча улар Сирдарё вилояти Гулистон шахрида бўлишди. Кўрик давомида туман тиббиёт бирлашмасида сурункали бош мия қон айланиш етишмовчилиги бўлган, ишемик инсульт ва миокард инфарктини ўтказган беморларни ташхислаш ва даволашда маҳаллий шифокорларга амалий ёрдам кўрсатилди. 70 га яқин беморларга уйқу артерияларини дуплекс сканерлаш текшируви бажарилди.\nАйтиш лозимки, Республика хирургик ангионеврология ихтисослаштирилган маркази Вазирлар Маҳкамасининг тегишли қарори билан 2017 йилда ташкил этилган бўлиб, Сирдарё вилоятида унинг еттинчи филиали ишга тушди.\nРЕСПУБЛИКА ХИРУРГИК АНГИОНЕВРОЛОГИЯ ИХТИСОСЛАШТИРИЛГАН МАРКАЗИНИНГ НАВБАТДАГИ АМАЛИЙ ЁРДАМ ҚОРАҚАЛПОҒИСТОН РЕСПУБЛИКАДА БЎЛИБ ЎТДИ


09:15 / 08.10.2017\nЛес-Вегасда оммавий қотиллик содир этган Стивен Пэддок тўхтаган меҳмонхона хонасида топилган ёзувда қотил иложи борича кўпроқ одам ўлдириш учун мўлжални тўғри олиш бўйича амалга оширган ҳисоб-китоблар борлиги маълум бўлди. Бу ҳақда CBS телеканали хабар бермоқда.\nТелеканал эфирида ушбу янги тафсилотларни Пэддокнинг хонасини штурм қилишда иштирок этган ва унинг жасади ҳамда қуролини кўрган 4 нафар полициячи ошкор қилди. Жумладан, полиция зобити Дэйв Ньютоннинг айтишича, у Пэддокка тегишли ёзувни ойна олдидаги тумбочкада аниқлаган.\n"Мен қотил ёзувда нишонгача масофа, жойлашган баландлиги ҳақида ёзганини кўрдим. У нишонга бехато уриш, қаерга ўқ узишни билиш учун ҳаммасини олдиндан ҳисоб-китоб қилиб чиққан", деб маълум қилди полициячи.\nПэддок содир этган отишма оқибатида 58 киши ҳалок бўлди. Қотил жиноятни содир этгач, ўз жонига қасд қилган. Қотил отишмани меҳмонхонанинг 32-қаватидаги хонадан олиб борган. Унинг хонаси тинтув қилинганда 23 та ўқотар қуроли аниқланган.\nКатта ғилдираклардаги пикапларда тарихдаги илк олдга сальто бажарилди (видео)\n13:47 / 18.04.2018\n12:13 / 24.11.2017


ЭНГ МАШҲУР ВА СЕВИМЛИ...ЮРИСТ! онлайн. Бесплатные фильмы в хорошем качестве\nУзбекские фильмы » Новости » ЭНГ МАШҲУР ВА СЕВИМЛИ...ЮРИСТ!\nЭНГ МАШҲУР ВА СЕВИМЛИ...ЮРИСТ!\nУНИ КЎПЛАБ ЮЛДУЗЛАР ТАНИЙДИ...УЛАРНИНГ КЎПИ МИЖОЗЛАРИ ҲАМ. 8 ТА КУТИЛМАГАН ВАЗИЯТ. ХАЛҚАРО ТОИФАДАГИ ЮРИСТНИНГ ЖАВОБЛАРИ ҚАНДАЙ?\nЭКСКЛЮЗИВ ЛОЙИҲАДАН БИРИНЧИ БАҲРАМАНД БЎЛИНГ\nОтабек Маҳкамов. Бу номни ўзбек кино ва қўшиқ санъатида билмайдиган машҳур йўқ. Асосий икки сабаби бор. Биринчидан, у яхши юрист! Иккинчидан, у жуда яхши инсон! Назаримизда, шу икки хусусиятга, аниқроғи, ҳам касбий, ҳам шахсий баркамоликка ета олган инсон ҳаёт аталмиш катта майдонда ўз мавқеини ярата олади. Бундай инсонлар ҳаёт синовларига эса жуда бардошли бўлади. Натижа эса ҳар доим ғалаба билан якун топади. Бугунги меҳмонимиз юридик фикрларидан сиз ўзингизга анча хулоса чиқарасиз, деган умиддамиз.\n8 ТА КУТИЛМАГАН ВАЗИЯТ. ХАЛҚАРО ТОИФАДАГИ ЮРИСТНИНГ ЖАВОБЛАРИ ҚАНДАЙ?\n1.Раҳбарингиз мижозингиз. У шикоят қилаётган инсон энг яқин дўстингиз...\n-Ҳар қандай Шартнома ёки Контрактнинг энг асосий омилларидан бири бу «ТАРАФЛАРНИНГ МАЖБУРИЯТЛАРИ». Бу дегани авваламбор тарафлар ўртасида бўладиган терговдан олдин ўтказиладиган музокоралар. Яъни, нафақат бундай мураккаб вазиятда, балки барча ҳолатларда Юрист ўзини факат ҳуқуқий билимларини эмас, балки психологик тажрибасини ҳам қўллаши лозим.\nБунга ўхшаган вазиятлар амалиётимда кўп эмас, лекин учраб туради. Бу воқеалар содир бўлганида, авваламбор, иккала томонни индивидуал хислатлари ва характерларини инобатга олиб, улар учун бу вазиятни фақат иккита йўли борлигини тушунтираман:\n1. Агар бўлиб ўтган ишлар «ўртадан» чиқмай шу ерни ўзида ҳал бўлиб улар бир бирини кечиришса, ҳуқуқни муҳофаза қилувчи органлар ҳамда Суд органлари томонидан тергов жараёни қандай ҳуқуқий охиратларга олиб келишини амалий мисоллар билан батафсил равишда тушунтириб берганман.\n2. Борди-ю, иккала томон ҳам принципиал равишда бир-бирини эшитмай уларнинг масаласи суд ва тергов тартибида курилса, натижада иккала томоннниг вақти, соғлиги ва харажати бекор сарф қилинади.\nҲозирги кунгача амалиётимда, бундай вазиятларда томонлар айнан «1»-вариантни танлашган. Умид киламан, кейинчалик ҳам шундай бўлади.\n2.Касбингизга нуқта қўйиш учун ўлимдан бошқа яна энг муҳим нима сабаб бўлиши мумкин?\nҲаммасига Худонинг иродаси, лекин вакт билан кўп нарса ўзгариши мумкин, мен эртага нима бўлишини айта олмайман. Албатта, ўзим учун танлаган касбни жуда ҳурмат қиламан ва умримнинг охиригача унга содиқ қолишни истайман. Ҳаётда шунақа пайт келиб қолиши мумкин-ки, инсон бутун умр тутган йўлини бошқа соҳага айлантириб бошқадан ҳаёт бошлаши мумкин. Масалан жаҳон таниган Буюк опера тенори Андреа Бочелли ўз вақтида Италиянинг Пиза Юридик Университетини тугатиб, юрист бўлиб ишлаган, лекин вақт ўтиб у умуман, бошқа йўналишни танлади, ва ҳозирда у бутун дунё таниган классика тенори!\nКим билсин, балки ҳаётимда ИЛҲОМ келиб менда ҳам қандайдир ижодий ўзгаришлар бўлиши мукин. Жавобимни бошида таъкидлганимдай Худо Пошо.\n3.Қонун-қоидаларга деярли риоя қилмайдиган қиз хонадонига онангиз совчиликка борди. Тўй ҳам бўлди. Келиннинг бу одатларини тўйдан кейин билдингиз...\nАвваламбор, айтиш боизки, ота-онам мен учун бирор бир қизни танлаб таништиришганда, мени ҳар бир потенциал бўлажак рафиқамга нисбатан ўзимни «ички тергов фаолиятим» мавжуд. Уйланиш, бу ҳаётнинг энг асосий этапларидан бири, бутун келажакни ҳал қилувчи омил. Шунинг учун бу вазиятда барча маълумотлар кўп маротаба қайта текширилади.\nШу интервьюни ўқиётганлар қаторида малакали юристларга иши тушган инсонлар бўлса, мени яхши тушунишади – тажрибали адвокатдан бирор ҳолатни яшириш қийин.\nЛекин борди-ю, бундай вазият бўлиб қолса, тажрибамдан келиб чиққан ҳолда бундай ҳаракатларнинг ҳуқуқий оқибатларини рафиқамга айтиб бераман, тушунтириш ишларини олиб бораётган жараёнда ўзимдаги бутун нотиқлик санъатини қўллаган ҳолда мисолларимни энг қўрқинчли жиҳатларини айтиб бераман. Лекин шунда ҳам ёрдам бермаса, бу қизни аёллар қамоқхонасига яъни аёллар учун махсус жиноий жазони ижро этиш муассасасига батафсил экскурсияга олиб бораман. Шундан кейин ҳам у ўз ҳуқуқбузарлик ҳатти-ҳаракатларини давом этса, уни кутиб турган «бепул уч маҳал овқат ва турар жой»ни ўз кўзлари билан кўриб келади.\nЎйлайманки, бундай чорадан кейин ҳар қандай потенциал ўта хавфли рецидивист ҳам ўз қилмишларини ўйлаб кўради.\n4.Ҳақиқий юрист учун Қонун унинг ҳаёти. Қанчалар юристнинг табиати оғир бўлмасин, барибир у ҳам ҳиссиётга берилувчан қалб эгаси. Қаршингизда судланаётган маъсума аёл дув-дув кўз ёш тўкяпти. Юрист кўз ёшларга ишонадими?\nЮқорида айтиб ўтганимдек, малакали юрист бу нафақат профессионал ҳуқуқшунос, балки тажрибали психолог. Юрист кўз ёшларга ишонади, лекин ўша кўз ёшларнинг тоифасига қараб. Фикримча, бундай кўз ёшларини тўкаётган судланувчи аёллар икки тоифага бўлинади:\n- «тимсоҳ кўз ёшлари», яъни ҳаммага маълумки, тимсоҳлар меъёридан кўп овкат еб қўйганларида, ошқозон хусусияти янада яхшиланиб ҳазм жараёни яхшиланиши учун тимсоҳлар йиглайди. Бундай кўз ёшларга нисбатан албатта эътибор берилмайди, у аёлларга бу вазиятдан соғ-омон қутилиб олгач, уларга фақат ТЕАТРда ўз артистлик маҳоратини давом эттиришини тавсия киламиз.\n- «пушаймонлик кўз ёшлари», яъни ўз қилмишидан афсусланиб, жиноий ҳаракатларни бошқа қайтармаслик тўғрисида ваъда беришади.\nБундай вазиятларда юристнинг ҳам инсоний фазилатлари уйғонади.\n5.Шогирдингиз юзингизга касбий камчиликларингизни айтди.\nБеш йил давомида Ўзбекистон ҳамда Европа Университетларида маъруза ўкиганман (хозиргача ўқиб келяпман). Шунинг учун шогирдларимнинг сони етарли даражада.\nБарчасига етарли даражада тўғрисўз бўлишни ўргатаман. Юзимга айтилган камчиликларни ҳар томонлама ўрганиб чиқиб, ўзимга тегишли хулосалар қилиб оламан.\nБир нечи йил аввал Марказий Европа Ҳуқуқий Университетида (Будапешт, Венгрия) маърузам «маньяк қотилларга нисбатан ўлим жазосини ҳуқуқий асослари» мавзусига бағишланган. Шунда бир талабам ўрнидан туриб «ўлим жазосига нисбатан» ўзимнинг фикримни сўраган. Мен унга бундай маньякларга «ўлим жазосидан» ташқари бошқа ҳеч қандай жазо тўғри келмаслигини айтдим. Шунда у менга машҳур, Гиннеснинг Рекорд Китобига кирган қотил Чикатилло иши буйича, суд ва тергов хатолари олиб келган бир нечта одамларга нисбатан ўлим жазосини қўлланилганини айтиб, ўша одамларнинг оиласидаги фожеани батафсил айтиб берди, чунки, ўша талаба Чикатиллони иши буйича айбсиз электрик стулга ўтирган одамнинг невараси эканлиги маълум бўлган.\n6.Ўзингизни ўзингиз алдашга тўғри келяпти.\nБу дунёда ўзини ўзи алдамаган одамнинг ўзи йўқ.\nҲимоям остида бўлган шахсни ҳақиқатдан ҳам шу жиноятни содир этганлигини биламан, лекин вазифам унга ҳуқуқий ёрдам бериш. Тажрибамдан келиб чиққан ҳолда айтишим мумкинки, мен кўп тоифада жиноят содир этган одамларни ҳимоя қилганман. Лекин терроризм, одам ўлдириш, номусга тегиш каби содир этилган жиноятлар бўйича ишларни ўз зиммамга олмайман. Бундан ташкари эса кўп тоифадаги жиноятларни кўриб чиққанман.\nЯқинда талабаларимдан бири менда сўради: «Ахир, сиз билардингиз-ку, бу одам ўша жиноятни содир этганлигини, сиз шунга қарамай уни ҳимоя қилиб оқладингиз. Бу жиноятчи учун жазо йўқ-ми?». Мен унга «бу одамга ҳам катта жазо бор, у мени хизматларим учун ҳисобни ўз қўлига олганида у учун бу энг дахшатли жазо бўлади”.\n7.Дейлик, Юлдуз Усмонова Озодбек Назарбековни омма олдида ҳақорат қилди. Назарбеков сизга мурожаат қилди.\nАвваламбор, умид қиламан бундай вазият бўлмайди. Чунки иккаласини ҳам яқиндан танийман, мен учун яқин инсонлар. Лекин, борди-ю, бундай вазият содир бўлса интервьюмнинг бошида айтиб ўтган «психологик стратегияни» амалга ошираман. Уларнинг иккаласига ҳам бу воқеанинг овоза бўлиб кетиши натижасида юзага келадиган «қора пиар»ни тўғри келмаслигини тушунтириб берардим. Натижада эса иккаласини ҳам йиллар давомида тўпланган обрўси бир зумда йуқолиб қолиши мумкинлигини тушунтираман.\n8.Муалифлик Ҳуқуқини Ҳимоя қилиш ташкилоти фаоллигини ошириш мақсадида 3 та муҳим маслаҳат беришингиз керак.\n- Асарни ёзаётган муалифларнинг ҳуқуқий маданияти ва юридик билимларини устидан ишлаш ёки улар ўз командаларига малакали ҳуқуқий мутахассисларни жалб қилиш.\n- Тугатилган асарни тезкорлик билан Ўзбекистон Республикаси Муалифлик ҳуқуқи бўйича Агентлигида рўйхатдан ўтказиб, тегишли гувоҳномани олиш.\n- Муаллифга нисбатан плагиат ҳолати аниқланса, энг асосийси, бундай вазиятда эринмаслик ва ўша ўғри-муаллифни қонуний жазолаб, бу воқеани Оммавий Ахборот Воситаларида ёритиш. Бошқа муаллифлар бундай янгиликларни эшитиб, ўз муаллифлик ҳуқуқлари Давлатимиз ҳимоясида эканлигига ишонч уйғотиш.\n1984 йил 5 сентябрда туғилган.\nОлий маълумотли юрист. Европанинг Марказий Ҳуқуқий Университетида (Венгрия. Будпешт) малакасини оширган, кўплаб Европа Университетларида «меҳмон-лектор» сифатида Халқаро ҳуқуқ бўйича маърузалар ўқийди.\nЕвропа ҳуқуқни муҳофаза қилиш Академиясининг халқаро хусусий ҳуқуқ фанлари Доктори.\nЎзбекистоннинг кўп таниқли санъат арбобларининг юридик маслаҳатчиси. Унинг машҳур мижозлари: Фарруҳ Зокиров, Улуғбек Қодиров, Фарруҳ Соипов, Равшан ва Фарруҳ Комиловлар, Тоҳир Содиков, Самандар, Гулчеҳра Эшонқулов, Раъно Шодиева, Сардор Раҳимхон, Руслан Шарипов ва бошқалар.\nУлардан ташқари, дунё таниган актёрлар билан ҳам юридик фаолият олиб боради: бизга «Один дома» комедияси орқали таниш бўлган Кевин ролини ижро этган Макалей Калкининг ҳам юридик ишлари буйича маслаҳатчиси.\nКуп ҳолларда, бу тасодиф ёки аниқ мақсадда унга таклиф этилажак роллар касбий фаолияти билан чамбарчас боғлиқ. Шу боисми, Маҳкамовга нисбатан "юридик роллар қироли” таърифини берсак, муболаға бўлмас! Бир картинада адвокат, бошқасида терговчи, опер-ходим, тендер комиссиясининг раиси, прокурор... Агар, "Бўрилар-3.Охирги карз”, «Онаизор», «Мажруҳ», «Ўғригина келин», «Юзма-юз» кабиларни томоша қилган бўлсангиз, сиз ҳам фикримизга қўшилингиз табиий.\nКатегория: Новости | Добавил: xursan | Просмотров: 2656


23 сентябр 2020, Тошкент вақти: 00:46\n"Тез ёрдам" хизмати ходимлари миллиардер Алишер Усмонов томонидан уларга ажратилган хайрия пуллари тўлиқ етиб келмаганидан шикоят қилмоқда.\nОзодликка мамлакатнинг турли ҳудудларидан бўлган мурожаатларда "Тез ёрдам" ходимлари ҳукумат қарорида белгиланган суммадан 150 минг сўмдан 2 миллион сўмгача кам олишганидан шикоят қилишган.\nЖойлардаги Тез тиббий ёрдам бўлимлари масъулларининг баъзилари юзага келган вазиятни ҳукумат қарорига Соғлиқни сақлаш вазирлиги киритган ўзгартиш билан изоҳласа, бошқалари вазирлик томонидан тақсимотнинг нотўғри қилингани билан изоҳлади.\nУсмоновдан 100 млрд + бюджетдан 100 млрд\nЎтган ой охирида россиялик (асли ўзбекистонлик) миллиардер Алишер Усмонов томонидан Тез тиббий ёрдам бригадалари ходимлари учун 100 млрд сўм (тақрибан 10 млн АҚШ доллари) миқдорида ҳомийлик хайрияси ажратилди.\nШунингдек, тез ёрдамчиларни бир марталик рағбатлантириш учун давлат бюджетидан ҳам 100 млрд сўм пул ажратилган.\nВазирлар маҳкамаси қарорида ушбу 200 млрд сўмни "Тез ёрдам" хизмати врачларига 5 миллион сўм, фельдшерлар ва санитарларга 4 миллион сўм, ҳайдовчиларга 3 миллион сўмдан бўлиб берилиши белгиланган.\nАлишер Усмонов тез ёрдам бригадалари учун 100 миллиард сўм ажратди\nҚашқадарё вилоят, Муборак туман Тез тиббий ёрдам бўлими ходимлари Озодликка видеомурожаат йўллаб, рағбатлантириш пуллари тақсимланишида ноҳақликлар бўлганидан шикоят қилишди:\n“СOVID-19га қарши курашаётган ходимларга президентимиз белгилаган бир марталик рағбат пули тўлиқ тўланмади. Бизнинг раҳбарлар 2 млн сўмдан берди. Айримлар 1 миллион сўмдан олди. 6 фоизлик устама ҳам олганимиз йўқ. Бухгалтерияга учрасак, қониқарли жавоб ололмадик. Кечани кеча, кундузни кундуз демай ишлаяпмиз. Мутасаддилардан тўлов адолатли берилиши борасида ёрдам сўраймиз”.\nМуборак тумани тез тиббий ёрдам бўлими ходимлари шикояти\nБухоро вилоят, Қоракўл туман Тез тиббий ёрдам хизмати ходимлари ҳам Озодликка мурожаат қилиб, рағбатлантириш пулларини тўлиқ олмаганига норозилик билдиришди:\n“Қоракўлдаги тез тиббиётчилар Алишер Усмонов ажратган ёрдам пулини тўлиқ олишмади. Ҳар бир одамга ҳукумат қарорида белгиланган суммадан 150 минг сўм кам беришди. Шунга ҳақлими улар? Қолган пул қаерга кетган? Алишер Усмоновнинг совғасини нимага тўлиқ беришмади бизга?”\nҚоракўллик тез ёрдамчилар Озодликка тақдим қилган ҳужжатда бир марталик рағбатлантириш пуллари қарорда белгиланганидан кам берилгани қайд қилинган.\nҲужжатга кўра, Қоракўл туман Тез тиббий ёрдам бригадаларининг жами 200 ходимига ҳукумат қарорида белгиланган 710 миллион сўм ўрнига 686 миллион сўм тарқатилгани ёзилган.\nЖумладан, 5000000 сўм пул олиши керак бўлган врачларга 4834944 сўм берилган. 4000000 сўм олиши лозим бўлган фельдшерларга 3866017 сўм берилган.\nНавоий шаҳри Тез ёрдам хизмати ходимларидан ҳам шу мазмундаги шикоят келди:\n“Алишер Усмонов томонидан пандемия сабабли барча тез ёрдам ходимларига бир марталик раҳбатлантириш пуллари ажратилди. Афсуски, бу маблағлар ноқонуний равишда тақсимланмоқда. Бизга қарорда белгиланган пулни тўлиқ беришмади. Ҳаммадан уриб қолишди. Шикоят қилиб, мутасадди ташкилотларга мурожаат қилдик. Бироқ натижа бўлмади”.\nБу каби шикоятлар мамлакатнинг деярли барча ҳудудларидан, жумладан, Наманган вилояти Чуст тумани, Қашқадарё вилояти Қамаши тумани, Фарғона вилояти Учкўприк тумани тез тиббий ёрдам хизматлари ходимларидан келди.\nАйни пайтда тез тиббий ёрдам хизматининг ҳукумат қарорига кирмаган ходимлари ҳам рағбатлантириш пулларига ҳақли эканини айтмоқда.\nЖумладан, чустлик ва учкўприклик тез ёрдамчилар “Рағбат пулини тақсимлашда тез ёрдам диспетчерларини ҳам унутманглар!”, деб ёзди.\n“Тез ёрдам хизмати ходимларига тўланиши керак бўлган пул ҳамма ходимларга ҳам тўланмади. Хусусан, диспетчерлар ва дори-дармон ходимларига. Тез ёрдам хизмати фақат врач, ҳамшира, ҳайдовчи ва санитаркадан иборат эмас. Диспетчерлар ва дори-дармонга масъул ходимлар ҳам COVID-19 беморлари билан контактда бўлиб ишламоқда”, дейилади Учкўприк туман тез тиббий ёрдам ходимларидан келган шикоят мактубида.\nОзодлик тез ёрдамчилар шикоятларини ўрганиш учун бир қанча Тез тиббий ёрдам бўлимлари билан боғланди.\nҚашқадарё вилоят, Муборак туман Тез тиббий ёрдам бўлими масъули ходимларнинг рағбатлантириш пуллари турлича берилганини қуйидагича изоҳлади:\n“30 июль куни Вазирлар маҳкамасининг 458-сонли қарори чиқди. Қарорда 2020 йилнинг 1 июнигача ишга қабул қилинган тез тиббий ёрдам ходимларига бир марталик моддий рағбатлантириш тўловлари берилиши ёзилган. Қарорда бериладиган сумма ҳам аниқ қилиб кўрсатилган яъни врач ходимларга 5 миллион сўм, фельдшерлар ва\nсанитарларга 4 миллион сўм, ҳайдовчиларга 3 миллион сўм берилиши кўрсатилган. Лекин 4 август куни Соғлиқни сақлаш вазирлиги рағбатлантириш пулларини тақсимлаш борасида янги кўрсатма берди. Вазирлар Маҳкамаси қарорида тез тиббий ёрдам ходимлари дейилган, вазирлик тез тиббий ёрдам бригадалари деб ўзгартирди яъни бўлимнинг ҳамма ходимларига берилмайди. Биринчи қарорда кимга қанча бериши аниқ кўрсатилган бўлса, вазирлик ходимларнинг ставкасига қаралишини буюрди. Шунинг учун ходимларда тушунмовчилик пайдо бўлди. Рағбатлантириш пуллари ҳам ходимларнинг ставкаларига қараб, ҳар кимга ҳар хил тарқатилди”.\nБухоро вилоят, Қоракўл туман Тез тиббий ёрдам хизмати масъули эса ходимларнинг шикоятларини вазирлик томонидан тақсимотнинг нотўғри қилингани билан изоҳлади:\n“Тўғри ходимларга ажратилган рағбатлантириш пулларидан ушлаб қолинди. Лекин бу ерда махинация ёки талон-торожлик бўлгани йўқ. Сабаби рағбатлантириш учун ажратилган пуллар етмади. Вазирлик тақсимотни нотўғри қилган. Шунинг учун тез ёрдам бригадалари ходимларига бор пул тенг тақсимланди, фоиз ҳисобида. Етмаган пул барча ходимлардан ушлаб қолинди. Бу ҳақда Соғлиқни сақлашга ҳам, ҳокимиятга ҳам, ҳамма жойга маълумот берилди. Вилоятдаги экономистлар билан маслаҳатлашилди. Айб бизда эмас. Муаммо сабаби тақсимотни нотўғри қилишганида”.\nОзодлик Соғлиқни сақлаш вазирлигининг мулозимларидан бири билан боғланди. У тез ёрдам бригадаларига рағбатлантириш пуллари тарқатилишида умуман муаммо йўқлигини, бу борада вазирликнинг расмий Телеграм каналида барча маълумотлар борлигини таъкидлади.\nВазирликнинг Телеграм каналида рағбатлантириш пулларига доир 13 август куни қўйилган постда соғлиқни сақлаш вазири ўринбосари Шоҳрух Шораҳмедов билан kun.uz мухбирининг суҳбати ёритилган.\nШораҳмедов “пандемияга қарши кураш жараёнида иштирок этаётганларнинг ҳаммаларига муносиб эътибор қаратилаётгани”ни таъкидлаган.\n"Тез ёрдам"чилар ҳукуматдан норози, врачлар телефон рақамини эълон қиляпти, “Тез ёрдам” врачларига қўшимча 2,5 млн тўланади\nАлишер Усмонов Андижон ва Намангандаги муҳтож оилаларга 15 млрд сўм берди\nАлишер Усмонов Сардоба тошқинидан жабрланганларга 15 миллион доллар ажратди\n“Тез ёрдам” врачларига қўшимча 2,5 миллион сўмдан тўланади\nТошкентга қўшимча “тез ёрдам” машиналари олиб келинмоқда\nТошкентда коронавирусга қарши курашаётган "Тез ёрдам"чилар ҳукуматдан норозилигини билдирди


ЯНГИ ЛОЙИҲАЛАР ИШЛАБ ЧИҚАРИЛДИ » "Жиззах овози" газетаси расмий сайти\nЯНГИ ЛОЙИҲАЛАР ИШЛАБ ЧИҚАРИЛДИ\nШаҳримиздаги Ҳамид Олимжон ва Зулфия номидаги ўзбек тили ва адабиёти фанларини чуқур ўқитишга ихтисослашган мактаб-интернатнинг мажлислар залида "Вилоятда саноатни ривожлантиришнинг муҳим омиллари, аҳоли бандлигини таъминлаш дастурларининг бажарилиши" мавзуида матбуот анжумани ўтказилди.\n2017 йилда вилоятимизда ялпи ҳудудий маҳсулот ҳажми 5 .761 миллиард сўмни ташкил этди. Саноат маҳсулотлари ҳажми 1.549 миллиард сўмга етди.\nҚайд этиш керакки, республикамизда ялпи ички маҳсулотда саноатнинг улуши 26,7 фоизни ташкил этган ҳолда, вилоятимизда бу кўрсаткич 14,3 фоизни кўрсатмоқда. Бугунги кунда воҳада саноат ишлаб чиқариш ҳажмининг ўсиши тенденциясини доимий таъминлаш, янги иш ўринлари ташкил этиш, қўшилган қийматли экспортбоп маҳсулотлар ишлаб чиқаришда тўғридан-тўҚри хорижий инвестицияни жалб этиш яхши самаралар бераяпти.\nЖорий йилнинг 29-30 августида вилоятимизда ташкил этилган халқаро инвестиция форумида 30 дан ортиқ хорижий давлатларнинг 150 нафар инвесторлари иштирокида 800 миллион доллардан ортиқ келишувлар имзоланганди. Ҳудудда 2018-2019 йилларда хорижий инвестициялар иштирокида умумий қиймати 1 миллиард 31 миллион АҚШ долларига тенг бўлган 25 та ҳудудий ва 14 та тармоқ лойиҳаларини ҳаётга тадбиқ этиш кўзда тутилаяпти. Шу йилнинг ўтган даври мобайнида ҳудудда 26 та янги қўшма ва хорижий корхона рўйхатдан ўтказилди. Натижада ушбу турдаги 108 та корхона томонидан жорий йилнинг саккиз ойи давомида 6,1 миллион АҚШ доллари миқдорида саноат маҳсулотлари экспорт қилинди.\nЖараёнда қурилиш материаллари ишлаб чиқариш улуши ва сони ортаяпти. Яқин келажакда цемент ишлаб чиқариш корхоналари сони яна иккитага кўпайиши режалаштирилган. Шу билан бирга вилоятни ижтимоий-иқтисодий ривожлантириш ҳисобига 55015 та иш ўринлари яратиш белгиланган. 2018 йилда умумий қиймати 3 триллион сўмлик 444 та лойиҳалар амалга оширилиши ҳисобига 8,8 мингдан ортиқ янги иш ўринларига асос солинади.\nВилоят ҳокимининг биринчи ўринбосари ўанишер Маматқулов оммавий ахборот воситалари ходимлари билан бўлган учрашувда ана шулар ҳақида сўзлаб берди. Матбуот анжумани иштирокчилари ўзларини қизиқтирган саволларга жавоб олишди.


17:49 / 09.12.2019\nКўпчилик шоҳ ёки малика бўлишни орзу қилади-ю, бу қандай қийин вазифа эканлиги ҳақида ўйлаб ҳам кўрмайди.\nКўзга ташланадиган афзалликлар — бойлик ва ҳокимият мавжуд бўлишига қарамай, уларга эгалик қилувчи одам мутлақ эркин эмас. У доимий кузатувда бўлади ва минглаб одамлар танқид қилишади. Унинг кун тартиби кўплаб маросимлар ва вазифалардан келиб чиқиб белгиланади. Бундан ташқари, ҳақиқатан ҳам мамлакатни бошқариш, одамларнинг тақдири боғлиқ бўлган сиёсий ва иқтисодий қарорлар қабул қилиниши керак. Баъзи подшоҳлар буни яхши уддалашган, баъзилари ёмонроқ, аммо ҳеч ким бу фаолият стресс билан тўла эканлигини инкор этмаган. Уларни енгиш учун ҳар кимнинг ўз йўли бор эди. Очиғини айтганда, баъзи шоҳлар ғалати севимли машғулотларга эга бўлган.\nЭдвард II ер қазишни ва балиқ овлашни яхши кўрган\nПлантагенетлар сулоласи вакили, 1307-1327 йилларда Англияда ҳукмронлик қилган бу қиролни замондошлари узун бўйли ва хушбичим, чиройли жигарранг сочлари елкасига тушиб турган одам деб таърифлашган. У агар истаса, харизматик бўлиши ва парламентда қизғин нутқ сўзлаши мумкин эди. Барча маърифатли монархлар сингари у ҳам санъат, мусиқа ва фанга қизиқиши керак эди, лекин Эдвард амалиётчи инсон эди, спорт билан шуғулланишни ва ариқлар қазишни яхши кўрарди.\nКўпчилик уни сиёсий машғулотлар ўрнига, қармоқни олиб, деҳқонлар билан бирга овга боришни одат қилгани учун уни танқид қилган. Эдвардга иншоотлар қурилишини томоша қилиш ёққан. Бу каби турмуш тарзи аъёнларни ғазаблантирган. Қиролнинг бундай «қолоқ» овунчоқлар билан шуғулланишига нафрат билан қарашган. Баронлар доимий равишда унинг ҳуқуқларини чеклашга уринишади. 20 йиллик бошқарув тўлиғича суд ва парламентга нисбатан қарама-қаршиликлар билан тавсифланади.\nОхир оқибат, у фуқаролик урушида ғалаба қозонади ва хотини ҳамда инглиз рицари Рожер Мортимер томонидан ағдарилгунга қадар мамлакатни қаттиққўллик билан бошқарди.\nАбдулҳамид II ёғоч ўймакорлигига қизиққан\nУсмонийлар империяси меросхўр монархлари ҳақиқий сиёсий кучга эга бўлган сўнгги қудратли империялардан бири эди. Сулоланинг сўнгги вакили бўлган султон 1909 йилда давлат тўнтариши билан ағдарилган Абдулҳамид II эди. Унинг сиёсати зиддиятли бўлган. Ҳукмронлигининг дастлабки даврида у мамлакатни ислоҳ қилишга уриниб кўради, кейинги йилларда парламентни тарқатиб юборади ва консерватив қарашларга содиқ қолади. Унинг қизи мемуарларида отасининг тунлари мутолаа қилишни севгани ва уйқусизликдан азият чеккани ёзиб қолдирилган.\nАммо унинг энг яхши кўрган иши дурадгорлик эди, бу унга дам олишга ва чарчоқни кетказишга ёрдам берган. Абдулҳамид II оиласи фойдаланган мебелнинг бир қисмини ўзи ясаган.\nБундан ташқари, султон детективларнинг катта ишқибози эди. У Шерлок Ҳолмс саргузаштларини турк тилига таржима қилинишидан анча аввал ўқиб тугатган. Сарой котиби ўз султони учун асарни махсус таржима қилган ва китоб шаклида кўчириб берган эди. Сэр Артур Конан Дойл ва унинг рафиқаси Туркияга келганида, султон уни адабиётдаги ютуқлари учун «Мажидий» ордени билан мукофотлаган.\nНорвегия қироли Олав Трюггвасон пичоқ билан жонглёрлик қилган\nВикинглар жуда жанговар халқ эди. Гарчи улар замонавий телесериалларда кўрсатилгани каби тез-тез босқинлар уюштирмаган бўлсалар ҳам, кўплаб севимли машғулотлари ҳақиқий жангга тайёргарлик кўришга асосланган эди. Сузиш ва кураш айниқса машҳур бўлган.\nМуваффақиятли ҳукмдор бўлиш учун викинглар вакили фавқулодда куч ва эпчилликка эга бўлиши керак эди. Викинг қироллари ва уларнинг спортдаги ютуқлари ҳақида кўплаб ҳикоялар мавжуд, аммо Олав Трюггвасон ҳақидаги достон жуда таъсирли. Унинг бир нечта ғайриоддий севимли машғулотлари бор эди: масалан, у яхши альпинист бўлган, Скандинавиядаги Смальсархорнга осонгина кўтарилиб, қалқонини тепага ўрнатган. Қўшимчасига денгизда «эшкак эшиб юрган». Аммо энг қизиқарлиси бу эмасди. Қирол учта пичоқ билан жонглёрлик қилишни уддаларди. Бир пичоқ ҳавода бўлганида, у қолганларининг дастагидан ушларди. Бу маҳорат жангда кўп ёрдам берган.\nЛюдовик XVI слесарликка қизиққан\nЛюдовик XVI (1774 — 1791) бугунги кунда кўп тилга олинади: у инқилоб пайтида бошидан жудо бўлган ягона француз монархи эди, у Британияга қарши урушда Америка мустамлакачиларини қўллаб-қувватлаган.\nШахсий ҳаётда Людовик XVI жуда яхши инсон бўлган. У фанларга, айниқса муҳандисликка қизиққан. Франция флотини шахсан текширган. Ҳеч қачон хотинига (Мария-Антуанетта) хиёнат қилмаган. Камбағаллар аҳволи ҳақида ташвишланиб, нон нархини туширишга ҳаракат қилган.\nБироқ, у ҳам ўз қизиқишига эга эди — слесарлик. У ҳар бир одам қандайдир қўл меҳнати билан шуғулланиши керак, деб ҳисоблаган. Албатта, унинг атрофидагиларга бу қирол учун кераксиз машғулот бўлиб кўринади. Қирол эса ўзининг севимли ишини ёпиқ эшиклар ортида давом эттиришни маъқул кўради. Унинг кутубхонасида дастгоҳ ўрнатилганди. Лекин сир ошкор бўлади ва Людовик газеталарда мазах қилинади.\nПётр Биринчи тиббиётни севган\nПётр Биринчи тиббиётга нисбатан алоҳида меҳр билан қараган. Хусусан, стоматологияга. Бу қизиқишни у Лейден университетида орттирган. У ерда Пётрга жарроҳлик амалиётлари ўтказишни, яраларни очиш, жароҳатларни тикишни ўргатишган. Замондошларининг эслашича, император тишларни даволашга шунчалик киришиб кетганки, бу қобилиятини нафақат атрофидагиларда, балки оддий фуқароларда ҳам синаб кўрмоқчи бўлган.


МТЖ йиғини сабаб Ўзбекистон Кубоги 1/4 финал жавоб ўйинларини санаси ўзгарди\n7 июль, 2017, 15:28\nЎзбекистон Кубоги–2017 мусобақасининг чорак финал жавоб ўйинларининг ўтказилиш санаси ўзгарди ҳамда ярим финал дастлабки учрашувларининг кунлари белгиланди. Бу ҳақда ЎзПФЛ матбуот хизмати маълум қилмоқда.\nДастлабки режага кўра, «Бунёдкор» – «Нефтчи» жавоб учрашуви 25 июль куни, «Локомотив» – «Бухоро» ва «Қўқон-1912» – «Насаф» жавоб ўйинлари 26 июль куни бўлиб ўтиши керак эди.\nМусобақа чорак финалида иштирок этаётган клублар сафида Ўзбекистон миллий терма жамоаси аъзолари ҳам борлиги, миллий терма жамоа 17–23 июль кунлари хорижда йиғин ўтказиши ҳамда футболчилар қайтиб келгач тикланиши учун етарлича вақтга эга бўлиши мақсадида чорак финал жавоб ўйинларини тегишли равишда 27 ва 28 июль саналарида ўтказишга қарор қилинди.\n27 июль (пайшанба)\n28 июль (жума)\n«Локомотив» – «Бухоро»\n«Қўқон-1912» – «Насаф»\nШунингдек, мусобақанинг ярим финал ўйинлари кунларига аниқлик киритилди.\nЎзбекистон Кубоги, 1/2 финал\n31 июль (душанба)\n«Динамо» – «Бунёдкор» / «Нефтчи» урчашуви ғолиби\n2 август (чоршанба)\n«Локомотив» / «Бухоро» учрашуви ғолиби – «Қўқон-1912» / Насаф» учрашуви ғолиби\nЯрим финалнинг дастлабки ўйинлари мезбони қуръадан кейин маълум бўлади.


By Жалолиддин Иброҳим on 04/17/2019 Етти ҳикоят МАҚОЛАЛАР\nХХ аср бошида Россиядан даҳрий большевик Ленин чиқиб: «мен сизларни озод қиламан, эрк бераман, ер бераман, уни бераман, буни бераман…» деб роса лақиллатгани ва ҳамма унга лаққа тушгани тарихий ҳақиқат.\nХХ аср ўртасида Адольф Гитлер Олмонияда туриб: «Туркистонни озод этамиз. Мустақил бўласизлар…» деб асирлар қўйнини пуч ёнғоққа тўлдирганда, туркийзабонлар учун катта Туркистон давлатини қуриб беришни ваъда берганда, деярли ҳамма унинг сўзига ишонган. Бу ҳам бизга етиб келган тарихий ҳодиса. Ҳақиқати Аллоҳга аён.\nХХI аср бошида Ироқдан Бағдодий чиқиб: «Мен халифаликни қайтараман. Мен халифаман», деганда бу сўзга алданганлар қанча?! Диндошини талаган қанча, ўлдирган ва ўлганлар қанча?! Динга келтирилган зиён-зарар қанча?!\nБу ўзингиз гувоҳ бўлган замонамиздаги аянчли ҳодиса.\nИсми жисмига зид бир бетайин, белафз, зиқна, зўравон кас миллионлаб умидворларнинг умидини пучга чиқариб, унга мўлтириб кўз тиккан ёшу қарини сароб «келажак» билан алдаб ўтгани ҳам инкор этиб бўлмас ҳақиқат…\nДоро I ва унинг қўшини алданганини роса етти кундан кейин пайқаган бўлса, совет халқи алданганини 74 йилдан кейин пайқайди. Эрки, ери, ҳаттоки оғзидаги бир бурда нони тортиб олингандан кейин чув тушганини билади.\nГерманияда ташкил этилган «Туркистон легиони»нинг аъзолари эса 1945 йил Гитлернинг ҳаром мағизи янчилгандан сўнг умидлар пучга чиқиб, алданганларини сезадилар. Балким, Гитлер уларни алдамагандир. Балким, чиндан ҳам Гитлер ғалаба қозонганда, тутқин Туркистон чиндан ҳам эртароқ озод бўлармиди? Лекин ўта миллатчи Гитлернинг «мурувват» қилиши ақлга сиғмайдиган иш. Балким…\nБағдодий ёлғонларига келсак, уни кимдир англаб етди, кимлардир йўқ…\nБундан ташқари ҳар куни, ҳар ерда турли-туман теша тегмаган ёлғонлар ўйлаб топиляпти. Гўсхўрлар ўша ёлғон-яшиқларга, қуруқ гапларга ишоняптилар, алданяптилар…\nАммо, жоҳилиятда одамларни ёлғон гапга ишонтириш бу қадар осон кечмаган. Улар салга алданиб кетадиган гўл бўлмаган. Гўсхўр, меровлардек қуруқ гапга учмаган. Далил талаб қилишни билган. Бунга яна бир мисол:\nҲижратнинг 2-йили, 17-рамазон, 624 мелодий сана, 13 март. Ҳовли-жойини шундоғича ташлаб, ватанидан қувиб чиқарилган, мол-мулкидан айрилган мазлум муҳожирлар билан Қурайш мушриклари ўртасида айни шу куни Бадр жанги бўлиб ўтган.\nЗaмзaм (ضمضم) ибн Амр ал-Ғифорийнинг бир ўзи бутун бошли қабилани оёққа турғизиб, Бадрга етаклаб келган.\nТижорий карвон билан Шомдан қайтаётган Абу Суфён мусулмонлар ҳаракатидан хабар топгач, Зaмзaмни Маккага жўнатади. У Маккага етиб бориб: «Сизларни Абу Суфён ёрдамга чақирмоқда, тез етиб борасизлар» деса, унинг бу гапига Қурайш дарров ишонади деб ўйлайсизми?\nИшонмайди, албатта. Карвонбоши Абу Суфён танлаган бу ўткир чопар буни жуда яхши билган. Шунинг учун ёшу қарини ишонтирадиган кучли ёлғон ўйлаб топиш керак. У ёлғонга ачитқи қўшиб кўпиртириш, бўрттириш керак ва маҳорат билан ижро этиш лозим.\nЧопар ўзига юклатилган бу вазифани уддалайди. Зaмзaм устидаги кўйлагини йиртиб, туясининг бурнини кесиб, қонга белаб, эгар-жабдуғини ағдар-тўнтар қилиб, жуда ваҳимали, қўрқинчли кепатада Маккага кириб келади. Айюҳаннос солади. Башарасидан қон оқаётган, оғриқнинг зўридан пишқираётган туянинг устига чиқиб, бор овози билан اللطيمة اللطيمة деб қичқиради, Қурайшни ёрдамга чақиради:\n«Дод! Вой-дод! Эй Қурайш, эй аҳли Макка!\nМушки анбар ортилган карвонинг, қимматбаҳо молинг ҳалокат ёқасида. Халойиқ, отланинг!» деб хайқиради.\nШу бир одамнинг гапи билан Абу Лаҳаб ва яна битта-иккита кексалардан ташқари Маккадаги деярли ҳамма зодагонлар, ҳамма катталар жангга отланади.\nХулласи калом, ёлғон учун ҳам «маҳорат» керак. Сохта қон, сохта кўз ёшни ҳақиқийдек кўрсата билиш керак. Юсуфнинг акаларида шу «маҳорат» йўқ эди. Шу боис улар ёлғонни эплолмай бутун кўйлакни қонга белаб, оталарини, кўпни кўрган пайғамбарни алдамоқчи бўлдилар. Ота бунга ишонади деб ўйлайсизми?\nЙўқ, ишонмайди, албатта. Лекин ота нима қилса ҳам ота. Бу сўзнинг ёлғонлигини билиб туриб, у падар ёлғончи ўғилларни койимайди, қарғамайди, урмайди, сўкмайди. Болалар ёқасидан олиб: «Юсуфни қаердан бўлсаям топиб келасан!» деб қистамайди, балки:\n«(Уни бўри емаган), балки ҳавойи нафсингиз сизга бир ёмон ишни безаб кўрсатган, начора, энди чиройли сабр қилгум. Аллоҳул мустаон: Аллоҳнинг Ўзи мададкор. Унинг Ўзидан мадад сўрайман», дейди».\nЖазавага тушмай, умидни ўзмай ёлғиз Илоҳнинг Ўзига боғланади. Гўзал сабр ва илоҳий мадад ҳамма яхшиликлар гарови эканини Ёқуб алайҳиссалом ўзидан кейин келган ҳар бир ота учун, фарзандларидан хатолик ўтган ҳар бир падар учун намунавий тарзда кўрсатиб беради.\nНега «инна лиллаҳи ва инна илайҳи рожиун» демади? Чунки мусибатда ўқиладиган бу дуо ва унга бериладиган ажр-мукофат, башорат Ислом умматига тортиқ қилинган. Демак бизда «Аллоҳул мустаон» билан бирга «инна лил-лаҳи ва инна илайҳи рожиун» ҳам бор…\nAvvalgi maqolaАллоҳ суйган бандалар: Ёлғиз Аллоҳга бандалик қилиш (14)\nKeyingi maqola Савол-жавоблар (17.04.2019)


5. WI-FI усули:\nБу усул бироз мураккаб бўлиб, асосан, 2008 йилдан 2011 йилларгача фойдаланиб келинди.\n2008 йилда Тошкент шаҳридаги Навоий савдо растасида кучли сигнал узатувчи роутерлар ёки wi-fi антенналарини топиш қийин эди. Шу сабабли ҳам махсус жиҳозлар интернетдан излаб топилиб, алоҳида буюртма билан Россиядан олиб келинарди.\nБу усулдан фойдаланишда техникани яхши тушунадиган мутахассислар жалб қилинади. Дастлаб имтиҳондан 3-4 кун олдин Олий таълим муассасаси атрофидаги кўп қаватли уйлар томига ёки симёғочларга махсус антенна ва сигнал қабул қилувчи роутерлар ўрнатиб чиқилади.\nАлбатта бу усулдан фойдаланишда клиент-абитуриентлар ҳам олдиндан махсус тайёргарликдан ўтишади. Улар ўзлари билан wi-fi тўлқинига эга телефонларни олиб киришлари ёки олдиндан аудиторияга жойлаштирилган шундай телефонларни олиб ўзларининг саволлар китобчасини эҳтиёткорлик билан расмга олишлари лозим бўлади. Кейин ушбу суратларни wi-fi тўлқини орқали телефондан ташқаридаги роутерларга узатишади.\nАлбатта имтиҳондан бир кун олдин бинонинг барча бурчагида wi-fi тўлқинининг ишлаш сифати бир неча марта текширилади. Қисқаси имтиҳон бўладиган бино атрофида бутун бошли тармоқ ташкил қилинади. Ташқарида мутахассислар узатилган суратларни бир пасда компютер ва принтерлар орқали қоғозга туширишади ва ечиб берувчи иккинчи гуруҳ яъни ўқитувчиларга етказиб беришади. Саволлар зудлик билан ечилади ва телефон орқали аудиториялардаги клиентларга жавоблар етказиб берилади.\nБу усулда баъзи кичик деталларга эътибор талаб қилинади. Масалан абитуриент китобчани расмга туширишдан олдин унинг ҳар бир варағига ўз исмининг бош ҳарфларини қўйиб чиқиши керак бўлади. Акс ҳолда қайси китоб қайси абитуриентга тегишлилигини аниқлаш қийин бўлади. Бундан ташқари барча ҳолатларда клиент ўзи билан 100-200 долларга пул олиб киради ва шу пулга аудитория кузатувчиси сотиб олинади.


Вазирлар Маҳкамасининг регламентига ўзгартириш киритилади\nЎзбекистон 10:13 / 03.12.2019 9467\nЎзбекистон Республикаси Вазирлар Маҳкамасининг регламентига ўзгартириш ва қўшимча киритилади. Ҳукуматнинг тегишли қарори лойиҳаси муҳокама учун эълон қилинди.\nВазирлар Маҳкамасининг регламенти 33-бандига қуйидаги мазмундаги олтинчи хатбоши қўшилади:\n“Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси билан – таълим соҳасига оид лойиҳалар;”;\nолтинчи – ўн тўртинчи хатбошилар тегишлича еттинчи – ўн бешинчи хатбошилар деб ҳисобланади.\nЭслатиб ўтамиз, 33-бандга кўра ишлаб чиқувчи томонидан тайёрланган Ўзбекистон Республикаси Президенти ва Вазирлар Маҳкамасининг ҳужжатлари лойиҳалари манфаатдор вазирликлар ва идоралар билан келишилиши керак.\nАмалдаги таҳрири қуйидагича:


АКС-САДО - Ўзбекистон овози газетаси\n— «Ўзбекистон овози» газетасининг 2015 йил 19 сентябрь сонида «Етакчи қандай бўлиши керак?» сарлавҳали мақола чоп этилди. Унда партия бошланғич ташкилоти етакчиси қандай хусусиятларга эга бўлиши, фаолиятини такомиллаштириш учун нималарга эътибор қаратиши зарурлиги ҳақида фикрлар билдирилди. Мақолани ўқигач, партия фаоли сифатида менда ҳам фикр-мулоҳаза билдириш истаги туғилди.\nБиламизки, сиёсий партиянинг жамиятдаги ўрни кўп жиҳатдан унинг етакчилари салоҳиятига боғлиқ экани ҳаётда исботини топмоқда. Дастурий мақсадларни рўёбга чиқаришда ҳам улар ҳал қилувчи ўринга эга. Шунинг учун сафимизда билимли ва қатъиятли етакчиларнинг кўпайишига эришишимиз зарур.\nАввало, етакчи дадил бўлиши керак, деб ҳисоблайман. Ана шунда улар ўз ҳудудидаги воқеа-ҳодисаларга синчковлик билан қарайди, камчиликларни таҳлил қилиб, ҳал этиш бўйича аниқ таклифларни илгари суради.\nЎз ҳудудимиз мисолида айтадиган бўлсам, бугун туманимизда ЎзХДПнинг 97 бошланғич ташкилоти фаолият юритмоқда. Улар 3900 дан ортиқ аъзони бирлаштирган. «3-автобус саройи», Давлат солиқ инспекцияси, 15-оилавий поликлиника ва «Хончорбоғ» маҳалла фуқаролар йиғинида ташкил этилган қуйи бўғин етакчилари фаоллиги билан ажралиб туради. Жумладан, аъзолар билан ишлаш, сиёсий-ҳуқуқий билимдон ёшларни партия ишига кенгроқ жалб этиш бўйича самарали фаолият олиб бориляпти. Ўз навбатида ташаббускор ва илғор етакчилар сафи кенгайяпти.\nШу ўринда бир фикрни айтмоқчиман. Дейлик, қайсидир ҳудудда аҳолини бирор-бир муаммо ўйлантиряпти. Партия кенгаши ҳамда депутатларимиз бу ҳақда дастлаб ўша жойдаги қўйи бўғин етакчисидан фикр сўраши керак, назаримда. Бу муҳим аҳамиятга эга. Чунки бу вазиятда етакчиларнинг ўзи яшаётган ва фаолият олиб бораётган жойдаги ҳолатдан хабардорлиги ошади. Юзага келган масаланинг ечими юзасидан аниқ амалий таклиф беришга интилади. Зиммасидаги масъулиятни чуқурроқ ҳис этиб ишлашга ҳаракат қилади, деб ўйлайман.


Евро-2020 саралаши. Ўзига ўхшамаётган Португалия ва Хорватия / CHAMPIONAT.asia\n15:45"Реал" эртага Родригони таништиради 1 15:28Маъруфхон Муродов: “Мухлислар Суперлига йўлланмасини кутмоқда” 0 15:25ОФК президенти Равшан Эрматовга қўнғироқ қилди 11 15:10Breaking: Бугун соат 18:00да ПФЛда йиғилиш бўлиши кутилмоқда 35 15:08Радамель Фалькао: "Кавани қаерга бормасин, кўплаб голлар уради" 0 14:16Olamsport: Нурмагомедов - Фергюсон жанги бўлиши мумкин, оғир атлетикачиларимиз йиғинга йўл олишди 0 14:04Футзал. U-20 Осиё чемпионатида чорак финалчилар маълум 2 14:00Себальос Зиданга: "Жаноб, мен ҳам сиз билан ортиқ ишлашни хоҳламайман" 8 13:49Суперлига: 11-тур рамзий терма жамоаси 28 13:30Флорентино Пересдан мастер-класс! 12 13:23Галстукли Абрамов, кўзойнакли Беғамов ва Ҳайдаров. "Бунёдкор" - "Насаф" учрашувидан ГАЛЕРЕЯ 22 13:18МЮ Погба кетган тақдирда Ракитич ва Коутиньони сотиб олади 5 12:50"Фенербахче" Украина терма жамоаси футболчисини сотиб олмоқчи 0 12:45Расмий хабар: Аҳмаджоновдан кейин Омон Ғофуров ҳам ишдан бўшаш ҳақида ариза ёзди 149 12:20"Челси" футболчиси "Интерга ўтиши мумкин 3\nЕвро-2020 саралаши. Ўзига ўхшамаётган Португалия ва Хорватия\n27 мар 16:42\nТеглар : Германия Италия Испания Россия Португалия Бельгия ХорватияЕвро-2020\nЎтган ҳафтада "Кўҳна қитъа"да 2020 йил бўлиб ўтадиган Европа чемпионати учун саралаш баҳслари бошланди.\nБиз ҳар бир гуруҳдаги вазият ҳақида батафсил маълумот берамиз.\n"A" гуруҳида фаворит ҳисобланган Англия терма жамоаси дастлабки икки ўйинда йирик ғалабаларга эришди. Дастлаб Саутгейт шогирдлари "Уэмбли"да Чехияни 5:0 ҳисобида таслим этишди. Сўнгра Подгорицада Марко Симич ўйнаётган Черногорияни 5:1 ҳисобида тор-мор этишди. Аслида ҳозирданоқ инглизларни Европа чемпионатига чиққани билан табриклаш мумкин деб ўйлаймиз. Чунки гуруҳда уларга рақобат қиладиган жамоа кўринмаяпти. Иккинчи ўринга даъвогар деб ҳисобланган Черногория ҳам, Чехия ҳам ҳозирча ғалаба қозона олишмади. Умуман олганда бу гуруҳда ҳозирга қадар фақат Англия ғалаба қозонди холос.\n1 Англия 2 2 0 0 10-1 6\n2 Болгария 2 0 2 0 2-2 2\n3 Косово 1 0 1 0 1-1 1\n4 Черногория 2 0 1 1 2-6 1\n5 Чехия 1 0 0 1 0-5 0\nАмалдаги Европа чемпионлари жойлашган "B" гуруҳида эса вазият бошқачароқ. Бу ерда фаворит Португалия дастлабки икки ўйинда атиги 2 очко жамғарди холос. Эътиборлиси Роналду жамоадошлари иккала ўйинни ҳам ўз майдонида ўтказишганди. Дастлаб Украина Лиссабонда 0:0 ҳисобида дурангга эришган бўлса, иккинчи турда Душан Тадич етакчилигидаги серблар Пириней ярим оролидан бир очко билан қайтишди. Андрей Шевченко бошқарувидаги Украина эса Португалиядаги дурангдан сўнг Люксембургда меҳмон бўлди ва сўнгги сонияларда рақиб томонидан урилган автогол эвазига ғалаба қозонди - 2:1. Бугунги кунда айнан Украина гуруҳда пешқадам бўлиб турибди.\n1 Украина 2 1 1 0 2-1 4\nГермания ва Голландия каби грандлар ўрин олган "C" гуруҳида ҳозирча Шимолий Ирландия пешқадам бўлиб турибди. Бу жамоа дастлабки икки учрашувда 6 очко тўплади. Голландия илк турда Беларусни йирик ҳисобда таслим қилгач Германиядан мағлуб бўлди. Немислар дастлабки турда дам олишди. Ушбу гуруҳда икки йўлланма мана шу учта терма жамоа ўртасида талаш бўлиши турган гап.\n1 Шим.Ирландия 2 2 0 0 4-1 6\n2 Германия 1 1 0 0 3-2 3\n3 Голландия 2 1 0 1 6-3 3\n4 Эстония 1 0 0 1 0-2 0\n5 Беларус 2 0 0 2 1-6 0\nОлдинги гуруҳда Шимолий Ирландия пешқадам бўлса, "D" гуруҳида Ирландия пешқадам. Мик Маккарти шогирдлари Гибралтар ва Грузия билан ўйинларда биттадан гол уриб 6 очко жамғаришди. Гуруҳ фаворити деб қаралган Швейцария Грузияни таслим қилди, бироқ иккинчи турда Дания билан дуранг ўйнаб қўйди.\n1 Ирландия 2 2 0 0 2-0 6\n2 Швейцария 2 1 1 0 5-3 4\n3 Дания 1 0 1 0 3-3 1\n4 Гибралтар 1 0 0 1 0-1 0\n5 Грузия 2 0 0 2 0-3 0\nЭнг чигал гуруҳлардан бирига етиб келдик. "E" деб номланган гуруҳда 5та жамоадан 4тасида 3 очко бор. Яъни ҳеч бир жамоа икки ўйинда ғалаба қозона олгани йўқ. Словакия, Венгрия ва Хорватия ғалаба ва мағлубиятни қабул қилиб бўлишди. Гарет Бэйл жамоадошлари эса ҳозирча фақат битта учрашувда майдонга тушишди ва 3 очко тўплашди.\n1 Словакия 2 1 0 1 2-1 3\n2 Уэльс 1 1 0 0 1-0 3\n3 Венгрия 2 1 0 1 2-3 3\n4 Хорватия 2 1 0 1 3-3 3\n5 Озарбайжон 1 0 0 1 1-2 0\n"F" гуруҳида қоғоздаги фаворитлар ҳозирча ишончни оқлашмоқда. Испания Норвегия ва Мальтани кичик ҳисобларда мағлуб этди. Швеция эса ҳозирча 4 очко жамғарди.\n1 Испания 2 2 0 0 4-1 6\n2 Швеция 2 1 1 0 5-4 4\n3 Руминия 2 1 0 1 5-3 3\n4 Мальта 2 1 0 1 2-3 3\n5 Норвегия 2 0 1 1 4-5 1\n6 Фарер ороллари 2 0 0 2 2-6 0\n"G" гуруҳида Польша терма жамоаси якка пешқадам бўлиб турибди. Левандовски, Милик ва Пентек каби даҳаштли ҳужумчиларга эга бўлган польяклар сафарда Австрияни ва ўз майдонида Латвияни мағлуб этишди. 4тадан очко тўплаган Исроил ва Македония эса ҳозирча кейинги ўринларни эгаллаб туришибди. Австрия эса икки ўйинда ҳам мағлуб бўлиб кўпчиликни ажаблантириб қўйди.\n1 Польша 2 2 0 0 3-0 6\n2 Исроил 2 1 1 0 5-3 4\n3 Македония 2 1 1 0 4-2 4\n4 Словения 2 0 2 0 2-2 2\n5 Австрия 2 0 0 2 2-5 0\n6 Латвия 2 0 0 2 1-5 0\nАмалдаги Жаҳон чемпионлари Франция терма жамоаси жой олган "H" гуруҳида бошқа ким ҳам пешқадам бўлиши мумкин? Дешам шогирдлари Молдова ҳамда Исландия дарвозаларига 4тадан гол уришга эришишди. Шенол Гюнеш бошчилигидаги Туркия ҳам дастлабки икки баҳсда максимал очко тўплади. Бу гуруҳда икки йўлланма айнан шу жамоаларга насиб этиши кутилмоқда.\n1 Франция 2 2 0 0 8-1 6\n2 Туркия 2 2 0 0 6-0 6\n3 Албания 2 1 0 1 3-2 3\n4 Исландия 2 1 0 1 2-4 3\n"I" гуруҳида вазият чигал кўриниш олган. Яққол фаворит Бельгия Россияни ҳам, Кипрни ҳам таслим этди. Россия, Қозоғистон, Кипр ва Шотландия ҳисобида эса икки ўйиндан сўнг 3тадан очко бор. Яққол аутсайдер Сан-Марино ўз ўрнида.\n2 Россия 2 1 0 1 5-3 3\n3 Қозоғистон 2 1 0 1 3-4 3\n4 Кипр 2 1 0 1 5-2 3\n5 Шотландия 2 1 0 1 2-3 3\n6 Сан Марино 2 0 0 2 0-7 0\nНиҳоят "J" гуруҳига етиб келдик. Бу ерда Роберто Манчини бошчилигидаги Италия ҳозирча максимал очко тўплади. "Скуадра Адзурра" Финляндияни 2:0, Лихтенштейнни 6:0 ҳисобида таслим этди. Греция ва Босния Герцеговина ҳисобида бир хил 4тадан очко бор.\n1 Италия 2 2 0 0 8-0 6\n2 Греция 2 1 1 0 4-2 4\n3 Босния ва Герцеговина 2 1 1 0 4-3 4\n4 Финляндия 2 1 0 1 2-2 3\n5 Арманистон 2 0 0 2 1-4 0\n6 Лихтенштейн 2 0 0 2 0-8 0\nЕвро-2020 саралаши 3-тур ўйинлари 7-8 июнь кунлари бўлиб ўтади.\nФлорентино Пересдан мастер-класс! 12\nЕвро U-21 тарихидаги энг яхши футболчилардан иборат рамзий терма жамоа тузиб чиқилди 10\nГермания Кубогининг янги мавсумига қуръа ташланди 2\nПеришичнинг Миландаги уйидан 3та қимматбаҳо соатини ўғирлашди 6\n27 мар 19:43:43\nShunaqa malumotlarga galstugimni yechaman. Shu maqolani chiqargan jurmalistga mukofot berila.\n27 мар 17:01:55\nMalumotlar un raxmat CA\n28 мар 07:17:05\nНечта команда чикади


Шуртан 1 : 0 Динамо Олий Лига — 172017-08-12 19:00\nШўртан - Динамо учрашуви ўз ниҳоясига етди. Ҳисоб 1:0 мезбонлар фойдасига.\nТўропов яна жамоа жонига оро кирди. Бирин- кетин дарвозамиз томон ёғилаётган тўпларни моҳирона қайтармоқда.\n87 Хасанбой Эргашев\n87 Игорь Таран\nТаркибимизда сўнги ўзгариш. Игорь Таран ўрнига Хасанбой Эргашев майдонга тушмоқда.\nЎйин тезлиги анча ошди. Рақиблар ҳатосини тўғирлашга уринишмоқда.\nИгорь Таранга тиббий ёрдам кўрсатилмоқда.\nМеҳмонлар ўнга қанотдан бурчак тўпини амалга оширди. Алибек Туропов тўпни узоқлаштирди.\nМарадона Сафаров Таран билан бошлаган комбинациясини ўзи ноаниқ якунлаб қўйди.\nТаран ва Мамадалиев ажойиб бошлаган комбинациясини у қадар ажойиб тарзда якунлай билишмади. Суннатилла Мамадалиев жамоадошини тушинмади\nФутболчиларимиз навбатдаги бурчак тўпини амалга оширдилар. Ҳимоячилар хавфни бартараф қилдилар.\n76 Ҳакимхон Аламхонов\nДинамо таркибида ўзгариш. Аламхонов ўрнига Сардор Сулаймонов майдонга туширилди.\n74 Ҳакимхон Аламхонов\nГооооооол!!!! Таранни қайтармоқчи бўлган Ҳакимхон Аламхонов ўз дарвозасига тўп киритиб учрашув ҳисобини очди. 1:0\n72 Олимжон Каримов\n72 Элдор Бойматов\nТаркибимизда ўзгариш. Бойматов ўрнига Олимжон Каримов майдонга туширилди.\n70 Жамол Отақулов\nЖамол Отақулов огоҳлантирилди. Натижада жарима тўпи Шўртан дарвозаси томон. Жасур Азимов тўп ёнида. Туропов яна жамоамизни муқаррар голдан асраб қолди.\n68 Раду Робак\nРаду Робак Мамадалиевга нисбатан қўпол ўйнагани учун жарима тўпи белгинади. Мамадалиевнинг 35 метрлардан амалга оширган жарима тўпига Мельзиддинов боши билан зарба берди. Ҳимоячилар тўпни қайтаришга эришди\nФутболчиларимиз бурчак тўпини амалга оширишди. Самарасиз.\nМельзиддинов яна сафда\nРуслан Мельзиддиновга тиббий ёрдам кўрсатилмоқда.\n60 Марадона Сафаров\n60 Дилшод Хушбаков\nШўртан таркибида илк ўзгариш. Хушбоков ўрнига Марадона Сафаров\n58 Абдумалик Абдуллаев\n58 Фарҳод Тожиев\nМеҳмонлар таркибида навбатдаги ўзгариш. Тожибоев ўрнига Абдумалик Абдуллаев тушди майдонга.\nТожибоевнинг боши билан йўлланган зарбасини ҳам Алибек Тўропов вақтида ушлаб қолиб жамоамиз жонига оро кирди.\nУбайдуллаевнинг қўпол ҳаракатларидан сўнг 18 метрлар узоқликдан амалга оширилган жарима тўпини Тўропов ушлаб олди.\n51 Раду Робак\n51 Муҳаммад Исаев\nДинамо таркибида илк ўзгариш. Муҳаммад Исаев ўрнига Раду Робак майдонга тушди.\nИккинчи бўлимни бошиданоқ мезбонлар ўйини бироз жонлангандек гўё.\nЯхши ҳужум уюштирди футболчиларимиз. Аммо уни гол билан якунлай олишмади.\nБиринчи бўлим ўз ниҳоясига етди. Учрашувда ҳисоб ҳали очилмади.\nЛазиз Убайдуллаев дарвозабон билан деярли бирга-бир вазиятга чиқди аммо ушбу вазиятдан фойдалан олмади.\nАббос Амонов ажойиб имкониятни қўлдан бой берди.\nФарҳод Тожибоев дарвозамиз олдида қўли билан ўйнади. Аммо унинг бу ҳаракатлари эътиборсиз қолдирилди.\nХавфли вазият!!!! Яна Амонов ва Таран жуда чиройли комбинация уюштирганди. Аммо Игорьнинг зарбасига бироз аниқлик етишмади.\nНатижада белгиланган бурчак тўпидан ҳам жамоамиз футболчилари самарали фойдалана олмади.\nХавфли вазият!!!!. Амонов-Таран комбинацияси ўзини оқламади.\nЖамоалар етардича очиқ ўйин намойиш этишмоқда.\nОтабек Нарзуллаев жариа тўпини амалга оширмоқда чамаси 50 метрлардан. Дарвозабон унинг зарбасини қайтарди.\nҚайтган тўпни ҳимоячиларимиз жарима майдончасидан узоқлаштиришди.\nХавфли вазият!!! Амиржон Сафаровнинг кучли ва аниқ зарбасини дарвозамиз устуни қайтариб қолди.\nСамарқандликлар навбатдаги жарима тўпини амалга оширмоқдалар.35 метрлардан Исаев томонидан амалга оширилган жарима тўпини ҳимоячиларимиз қайтаришди.\nДинамо дарвозаси олдида бирин-кетин хавфли вазиятлар уюштиришмоқда футболчиларимиз. Афсус ҳужумни мантиқий якунига етказишни уддасидан чиқолмадилар.\nЖамоамиз илк бурчак тўпини амалга оширмоқда. Чап қанотдан тўпни Амонов оширди. Мельзиддиновнинг боши билан бермоқчи бўлган зарбасига ҳимоячилар ҳалақит қилдилар. Мельзиддинов қайтган тўпни Таранга етқазди... афсус....\nРақибларимиз ҳозирча тўп назоратини ўзларида ушлаб туришибди.\nМеҳмонлар ўнг қанотдан 16ликка яқин масофадан жарима тўпини амалга оширдилар. Ҳимоямиз хавфни бартараф этди.\nҲаракатлар асосан майдон марказида кечмоқда.\nМеҳмонлар илк тезкор ҳужумни уюштиришди. Дониёр Исмоиловнинг зарбасини Жўрабоев қайтарди.\nЖамоалар майдонда разминка қилишмоқда.\nОлий Лига. 17-тур. 12.08.2017йил.\n“Шўртан” (Ғузор) – “Динамо” (Самарқанд)\nБугунги матнли онлайн шархимизни Ғузор “Марказий” стадионида бўлиб ўтадиган “Шўртан” – “Динамо” учрашувидан олиб борамиз. Олий лиганинг 17-туридан ўрин олган ушбу учрашувни бошқариб борадиган ҳакамлар билан таништириб ўтамиз.\nЁрдамчи ҳакамлар: Обид Жумаев (Навоий) ва Руслан Самандаров (Навоий)\nЗаҳира ҳаками: Шуҳрат Ражабов (Бухоро)\nЎзПФЛ вакили: Наил Лутфулин\n"Шўртан": 25.Алибек Туропов, 4.Жамол Отақулов, 9.Игорь Таран(с), 12.Лазиз Убайдуллаев, 15.Обид Жўрабоев, 18. Элдор Бойматов, 38.Суннатилла Мамадалиев, 55.Дилшод Хушбаков, 76.Аббос Амонов, 77.Отабек Нарзуллаев, 85.Руслан Мельзиддинов\nЗаҳира: 1.Элдор Тожибоев, 5.Хасанбой Эргашев, 7.Олимжон Каримов, 17.Ғулом Раҳмонов, 20.Шаҳзодбек Хурсанов, 92.Евгений Кочнев, 99.Марадона Сафаров.\n“Динамо”: 27. Темур Жўраев, 2.Миркомил Хокаев, 4.Ҳакимхон Аламхонов, 8.Жасур Азимов, 15.Шоҳрухбек Холматов, 17.Алексей Николаев (с), 20.Амиржон Сафаров, 26.Саиджамол Давлатжонов, 50.Фарҳод Таджиев, 70.Муҳаммад Исаев, 90.Дониёр Исмоилов.\nЗаҳира: 1.Михаил Наумов, 6.Акмал Бозоров, 9.Сардор Сулаймонов, 11.Абдумалик Абдуллаев, 14.Раду Робак, 19.Орифжон Мамажонов, 41.Жасур Қурбонов.


Меҳри шифо ШИФОКОРЛАР – Фарғона ҳақиқати\nМеҳри шифо ШИФОКОРЛАР\nАзалдан болажон халқмиз. Оилада чақалоқ дунёга келиши байрам бўлиб кетади. Гўдакнинг соғлиғи\nмеъёрида бўлса-ку, яхши…\nВилоят перинатал маркази қошидаги чақалоқлар хасталиги бўлимига кириб борарканмиз, аввало, бу ерда хизмат қилаётган раҳбар ва ходимлар ўртасидаги самимият, дўстона муносабат эътиборимизни тортди.\n– Бўлимимизда кам вазнли, етишмовчилиги бор, хаста ва нуқсонли чақалоқлар парваришланади. Аниқроғи, 28 кунгача ёшдаги чақалоқлар учун мўлжалланган, – дейди бўлим мудири Нилуфар Тўхтасинова. – Бу ерда чақалоқлар назоратга олиниб, тўлиқ даволанади ва соғайгач, оналар ихтиёрига топширилади. Шу жиҳатдан вилоятда ягона бўлим ҳисобланади. Врачлардан тортиб ҳамшира-ю санитарларгача доим ҳушёр туришади. Чунки ҳали тўлиқ ривожланиш босқичига ўтмаган мурғакнинг ҳолати ҳар сонияда ўзгариб қолиши мумкин.\nБўлим ходимлари марказ бош врачи Мадҳия Суярқулова, бош доя Солияхон Каримова, неона-тал ишлар бўйича бош врач ўринбосари Умида Касимовалар номини “Касбининг фидойиси, самимий инсон, ҳалол раҳбар, миннатсиз устоз” деб эътироф этишди.\n– Шифокорликда ҳамиша изланиш, ўқиш зарур. Инсонларнинг руҳиятини, ички оламини ҳам ўрганишга тўғри келади. Айниқса, мен ишлаётган бўлимда оналарнинг кайфияти, ўзини тутиши катта аҳамиятга эга, – дейди бўлим катта ҳамшираси Дилафрузхон Камолова. – Чақалоқларнинг соғлом дунёга келишида оналар саломатлиги муҳим. “Соғлом она – соғлом бола” деб бежиз айтилмаган, ахир. Зеро оиладаги муҳит, турмуш шароитининг яхши эмаслиги, яқин қариндошлар ўртасидаги ва эрта никоҳ, ҳомиладор аёллар саломатлигига эътиборсизлик каби сабаблар ҳам нуқсонли гўдаклар туғилишига олиб келади.\nПеринатал марказда куну тун фаолият кўрсатувчи 1003 – тезкор алоқа хизмати йўлга қўйилган бўлиб, турли муаммо ва масалалар билан мурожаат қилувчи аёллар ва қизларга беминнат маслаҳат берилади, руҳий-психологик жиҳатдан кўмаклашилади. Бу борада мазкур бўлим шифокорлари ҳам фаол қатнашишади.\n– Бўлимимизда даволанаётган чақалоқлар келгусида буюк инсонлар, Ватанимиз корига ярайдиган шахслар бўлиб камол топишига ишонаман, – дейди тажрибали ҳамшира Шаҳноза Ҳошимова. – Негаки, улар давлатимиз ва ҳукуматимизнинг алоҳида эътиборидалар. Тарихда из қолдирган буюк даҳоларнинг ҳам аксарияти ана шундай эътибор ва эъзозда улғайишган.


12 Dek 3807\nБуюк Витаутас Жомеъ масжиди (Литва тилида: Вйтауто Дидžиожо Меčетė) Литва Республикасининг тарихий пойтахти ҳамда иккинчи йирик шаҳри бўлмиш Каунасда жойлашган. Эътиборли томони у Литвадаги тўрт масжид ичида ягона ғиштдан қурилган ибодатхона ҳисобланади. Ушбу масжид ажойиб ва бой тарихга эга.\n1398-йилда Буюк Литва Герцоглиги ҳамда Олтин Ўрда ўртасидаги узоқ давом этган жанглар якунида тинчлик сулҳи имзоланди. Сулҳ бўйича Қрим Литва томонидан босиб олинди ва Буюк Ҳукмдор Витаутас қрим - татарларга Литвага кўчиб ўтишга рухсат берилди. Шу тариқа Литвада наслий татарлар гуруҳи юзага келди.\nДаставвал мазкур масжид 1860-йилда ёғочдан қурилган бўлиб, Шарқий Оврўпада қурилган илк масжидлардан бири эди. Турли тарихий жараёнлар ва ўзгаришларга қарамай, ёғоч масжид кўринишида 1930-йилгача давом этди.\n1930-йилда Буюк Витаутас вафотининг 500 йиллиги муносабати билан ғиштдан қайта қурилди ва Буюк ҳукмдор номи берилди. Хом қолип лойиҳаси меъморлар Ваcловас Мичневисиус ва Адолфас Нетйксас томонидан ишлаб чиқилган. Масжид минора ҳамда тўғри тўртбурчак шаклидаги намозгоҳдан иборат. Минора ва гумбаз юқори чўққисига ярим ой ўрнатилган. Бошқа масжидлардан фарқли ўлароқ масжидда таҳоратхона мавжуд эмас. Масжид Шимолий Африкада қфад ростлаган масжидларнинг услубига уйғун ҳолда қурилган бўлсада, кўринишидан Тошкентнинг Эски шаҳардаги жомеъ масжидини эслатади.\nИккинчи жаҳон уруши даврида масжид фаолияти бутунлай тўхтатилди. Шўролар даврида масжид биноси дастлаб М.К. Čиурлионис номидаги Санъат Музейи омборхонаси кейинчалик эса цирк сифатида фойдаланилди. 1972-1973 йилларда мухандис З.Даргис лойиҳаси томонидан бино қайта таъмирланди. У ерда шарқ маданияти ва санъати музейини ташкил этиш режалаштирилган эди. Бироқ, режа амалга ошмади. 1989-йили масжид мусулмонлар жамиятига қайтиб берилди. Ва ниҳоят 1991-йили биринчи жума намози ўқилди. 1996-йил 23-декабрда масжид Литва Республикаси Маданий мероси сифатида рўйхатга олинди.\nМазкур масжидни антиқа ва бетакрор иншоот сифатидаги жиҳати нафақат унинг зоқ асрлик тариҳи балки дунёдаги ягона насроний ҳукмдор номи билан аталганидир. Аҳолисининг аксарият қисми насроний динига мансуб бўлган Литвада Ушбу масжид диний бағрикенглик асосида миллий ва диний озчиликни ташкил этувчи татарлар миллати вакиларининг ҳақ-ҳуқуқлари хурмат қилиниши, эъзозланиши, миллатлараро тотувлик рамзи сифатида кўрилади. Сайёрамизнинг турли нуқталарида кечаётган низо ва тўқнашувлар авж олган бир даврда Литва ҳамда Ўзбекистон ўртасида диний бағрикенглик ва миллатлараро тотувлик ғояларининг ҳаётга тадбиқ этилаётгани дунё жамжамияти олдида алоҳида аҳамитга эга.\nДиёр Мирзажанов тайёрлади


Туризмни ривожлантиришнинг 23 имконияти | O'zLiDeP\n2020 йил 1 июндан “яшил” ва “сариқ” тоифадаги ҳудудларда ички туризм қайта йўлга қўйилди\nТуроператорлар, турагентлар ва жойлаштириш воситалари 2020 охирига қадар фойда солиғини ярмини (50 фоиз) тўлайди.\nТуризм соҳасини қўллаб-қувватлаш жамғармаси маблағлари ҳисобидан 12 ой муддатга бир марталик мақсадли фоизсиз ссудалар ажратилади.\nХорижий ошхона, тематик овқатланиш шохобчалари ҳамда овқат, озиқ-овқат маҳсулотлари ва сувенирларни етказиб бериш хизматларини ташкил қилиш лойиҳалари учун 100 млн.сўмгача грантлар ажратилади.\nЯнги туризм маҳсулотлари ва йўналишларини ишлаб чиқиш ҳамда турғиб қилиш учун гидлар учун 5 млн.сўм, туроператорлар учун 10 млн.сўм миқдорида грантлар ажратилади.\n2020 йил 1 мартдан 1 июнгача давр учун жойлаштириш воситаларини қуриш учун аввал олинган кредитларнинг фоиз харажатлари қоплаб берилади.\nЎзбекистон Республикаси Туризмни ривожлантириш давлат қўмитаси тасарруфидаги техникум ва коллежларга 2020 йилда барча тингловчилар давлат гранти асосида қабул қилинади.\nТуризм соҳаси учун Инқирозга қарши кураш жамғармаси ҳисобидан 20 млрд.сўмдан ортиқ маблағ ажратилади.\nТуризм соҳасидаги техникумлар ва коллежларда 2020-2021 ўқув йилида мутахассисларни тайёрлаш учун Давлат бюджетидан маблағ ажратилади.\nДавлат томонидан туризм соҳасига берилаётган кўмак ва имкониятларнинг ижобий самара беришига ва манзиллилиги таъминланишига ишончимиз комил.


Донецк айирмачилари Украина парламенти қабул қилган қонунни рад этди\nЎзини "Донбасс халқ республикаси" деб атаëтган Александ Захарченко тан соқчилари билан.\nЎзини “Донецк халқ республикаси” деб эълон қилган россияпараст айирмачилар Донбассда 7 декабрь куни муддатидан аввал сайловлар ўтказилмаслигини эълон қилди.\nАйирмачилар етакчиси Александр Захарченко¸ қачон ва қандай сайловлар ўтказилишини “Донецк халқ республикаси”нинг ўзи ҳал қилиши ҳақида баëнот берди.\nУкраина Олий радаси сешанба куни ëпиқ эшиклар ортида ўтказган мажлисида Донбасс минтақасининг алоҳида ҳудудларида ўз-ўзини бошқаришнинг уч йиллик махсус режими жорий қилиниши¸ хусусан¸ шу йилнинг 7 декабрь куни муддатидан аввал сайловлар ўтказилишини кўзда тутувчи қонун қабул қилинди.\nМазкур ҳужжатда шунингдек айирмачиларга амнистия эълон қилиш¸ мазкур минтақада рус тилига махсус мақом бериш ҳамда Донецк ва Луганск вилоятларига иқтисодий ëрдам ажратиш ҳам кўзда тутилган.\nАйни пайтда¸ бугун ҳам Донецк аэропортида отишма давом этмоқда. Шунга қарамай¸ шаҳар кенгаши расмийларига кўра¸ ўтган тун нисбатан осойишта ўтган.


ЎзА - Мамлакатимизда электр энергияси ишлаб чиқаришни қандай қилиб икки бараварга ошириш мумкин?\nМамлакатимизда электр энергияси ишлаб чиқаришни қандай қилиб икки бараварга ошириш мумкин?\nБугунги кунда Ўзбекистонда электр энергиясига бўлган талаб қарийб 69 миллиард кВт/соатни ташкил этади. Мутахассисларнинг фикрича, 10 йилдан сўнг ушбу кўрсаткич 117 миллиард кВт/соатгача ошади.\nШу билан бирга, давлатимиз томонидан 2018 йилда ратификация қилинган Иқлим бўйича Париж битимига мувофиқ, атмосферага зарарли чиқиндиларни камайтириш бўйича чораларни кўриш ҳам долзарб масалалардан. Шундай экан, мамлакатимиз қандай қилиб бир вақтнинг ўзида иккита муҳим вазифани бажариши – атмосферага чиқувчи зарарли "иссиқхона гази" чиқиндиларини камайтирган ҳолда саноат ва уй хўжаликларининг электр энергиясига ортиб бораётган талабини қондириши мумкин?\nЧиқиндиларнинг асосий улуши углеводородлар – кўмир, нефть ва табиий газни ёқиш жараёнида ҳосил бўлганлиги боис, янги энергия манбаларини ишлаб чиқиш мақсадга мувофиқдир. Мутахассисларнинг фикрича, қайта тикланадиган энергия манбаларини, яъни – қуёш, шамол, сув асосидаги генерация манбаларини ривожлантириш керак. Лекин қайта тикланадиган энергия манбалари кўп жиҳатдан табиий ҳамда иқлим шароитларига боғлиқ бўлади. Бироқ аҳоли, айниқса, саноат соҳаси доимий, узлуксиз электр энергиясига муҳтождир. Мамлакатни электр энергияси билан таъминлаш ва атмосферага зарарли "иссиқхона гази" чиқиндиларини камайтириш учун мутахассислар энергия балансига эришиш йўлларини изламоқда. Масаланинг ечими сифатида эскирган кўмир станциялари миқдорини камайтирувчи энергия мувозанатига эришиш, қайта тикланадиган энергия манбаларини ишга тушириш режалаштирилган.\nДарвоқе, бундай саъй-ҳаракатларда “яшил энергетика” манбаи –АЭСлар фаолияти муҳим аҳамият касб этади. Чунки атом электр станциялари атмосферага зарарли чиқиндиларни чиқармайди ва шу сабабли ҳам ушбу кўрсаткич бўйича "тоза" энергия турига киритилади. Бугунги кунда кўплаб ривожланган ва ривожланаётган мамлакатлар энергия балансини диверсификациялашнинг айнан шундай усулини танламоқда.\n– 2018 йилда Ўзбекистон Париж битимини ратификация қилди ва 2030 йилга келиб иссиқхона газларининг ялпи ички маҳсулот бирлигига нисбатан солиштирма ажратмаларини 2010 йилдаги даражадан 10 фоизга, шу жумладан, қайта тикланувчи энергия манбаларини янада ривожлантириш ва уларнинг улушини электр энергиясини ишлаб чиқаришдаги умумий ҳажмни ошириш ҳисобига қисқартириш мажбуриятини ўз зиммасига олди, – деди Ўзбекистон Республикаси Энергетика вазирлигининг қайта тикланадиган энергия манбаларидан фойдаланишни ривожлантириш бошқармаси бош мутахассиси Фарруҳ Ҳасанов. – Шу ўринда, қайта тикланувчи энергия манбалари сингари иссиқхона газларини қисқартириш ва табиий ресурсларни тежаш борасида атом энергетикасининг ҳам ҳиссаси беқиёслигини дунё тажрибаси аллақачон кўрсатиб берганини алоҳида қайд этиш зарур. Бунга эса юртимизда бу борада қўйилган қадамлар ҳам ёрқин мисолдир.\nМамлакатимизда Россия лойиҳаси бўйича «3+» авлодга мансуб “ВВЭР-1200” энергетик реакторларга эга иккита энергоблокдан иборат дунёдаги энг замонавий атом электр станцияси – АЭС қуриш тўғрисида қарор қабул қилинди. Мазкур атом электр станцияси йилига 18 милилард кВт/соатдан ортиқ электр энергиясини ишлаб чиқара олади, шу билан бирга, "иссиқхона газлари"нинг атмосферага чиқиши олди олинади. Агар шундай қувватга эга иссиқлик электр станциясида электр энергияси ишлаб чиқарилса, йилига тахминан 14 миллион ис гази ва 36 минг тонна азот диоксиди ҳосил қилган бўлар эди.\n– Бугунги кунда энергетика соҳаси вакиллари олдида турган асосий вазифа, биринчидан, республиканинг табиий имкониятлари, иккинчидан, халқаро тажриба ва замонавий энергия тежовчи технологияларнинг арсеналини ҳисобга олган ҳолда уйғунлашган энергия балансини ишлаб чиқиш ва яратишдир. Жаҳон тажрибасидан келиб чиққан ҳолда шуни эътироф этиш мумкинки, қайта тикланадиган энергия манбалари ҳамда базавий энергия манбаи сифатида атом электр станциялари (АЭС) давлатимизнинг энергетика хавфсизлигини кафолатлаши, мамлакатимиз аҳолиси ва иқтисодиётини узоқ муддатгача юқори сифатли, арзон электр энергияси билан узлуксиз таъминлаши мумкин, – дея таъкидлади “Ўзатом” агентлигининг атом энергетикаси ва ядровий технологиялар бошқармаси бошлиғи Қосим Тўхтахунов.\nТурли мамлакатларда энергия тизимларини ривожлантириш тажрибасига назар ташлаганимизда, биз замон талабларига жавоб берадиган ягона ва идеал энергия манбаи йўқлигини кўрамиз. Энг мақбул ечим – турли хил кўринишдаги электр энергиясининг комбинацияси ҳисобланади, айнан шу йўлни Ўзбекистон ҳам танлаган. 2030 йилгача ГЭСларнинг амалдаги қувватини 1,9 ГВт дан 3,8 ГВт га ошириш, шунингдек, мувофиқ равишда 5 ГВт ва 3 ГВт қувватга эга қуёш ва шамол электр станцияларини қуриш режалаштирилмоқда. АЭСдаги икки реакторнинг қуввати 2,4 ГВтни ташкил этади. Шунингдек, аҳоли томонидан қўшимча 1 ГВт атрофида кичик фотоэлектр қуёш станциялари ўрнатилиши кутилмоқда.\nМухтасар айтганда, юртимизда электр энергиясига бўлган талабни қондириш мақсадида ҳукуматимиз томонидан амалга оширилаётган ислоҳотлар ижроси тўлиқ таъминланса, биз замонавий энергия самарадор технологияларга асосланган иссиқлик электр станциялари учун ҳам ўрин топилувчи энг мақбул энергия балансига эга бўламиз. Қайта тикланадиган энергия ва атом энергетикаси эса ўзаро рақобатлашмаган ҳолда бир-бирини тўлдиришга хизмат қилади.


САЙЛОВОЛДИ ДАСТУРИНИНГ ИЖРОСИНИ ТАЪМИНЛАШ - Ўзбекистон овози газетаси\nдепутат ва партия фаолларидан янада фаол ҳамда қатъиятли бўлишни талаб қилаётир\nҲаёт ҳар куни олдимизга янги-янги вазифалар, долзарб масалаларни қўймоқда. Уларни бажариш, ҳудудларда кечаётган ижтимоий-иқтисодий ислоҳотларга ўз ҳиссамизни қўшиш эса ҳар биримиздан изланиш, интилиш, шижоат ва фидойилик талаб қилиши табиий. Шундай экан, биз мавжуд имкониятлардан қандай фойдаланаяпмиз, партия фаоли сифатида дастурий мақсадларимизни бажаришда қай даражада иштирок этаяпмиз? Бу борадаги ютуқ ва камчиликларимиз кўпроқ нималарда кўринаяпти?\nЎзХДП Сирдарё вилоят кенгашида ўтказилган амалий семинарда ана шу саволлар ўртага ташланди. Тадбирда Ўзбекистон Халқ демократик партияси Марказий Кенгаши раиси Ҳотамжон Кетмонов иштирок этиб, мамлакатимиз ижтимоий-сиёсий ҳаётида партияларнинг тутган ўрни, хусусан, ЎзХДП томонидан амалга оширилаётган ишлар ҳамда партия ташкилотлари ва депутатлик гуруҳлари олдида турган муҳим масалалар тўғрисида фикр билдирди. Аҳолининг ижтимоий муҳофазага муҳтож қатлами манфаатини ҳимоя қилиш бўйича янги-янги ташаббуслар билан чиқиш, фойдаланилмай келинаётган имкониятларни ишга солиш, бу борада ваколатлардан унумли фойдаланиш масалаларига фаоллар эътиборини қаратди.\nМаҳмуджон АҲМЕДОВ, ЎзХДП Сирдарё туман кенгаши раиси:\n— Туманимизда партиямизнинг 1772 нафар аъзоси, 54 та бошланғич ташкилоти бор. Бундай олиб қараганда, бу жуда катта куч. Аммо ҳамма гап биз ундан қай даражада фойдалана олаётганимизда. Биз бугун кўпроқ маҳаллалар билан ҳамкорлик қилишга алоҳида эътибор қаратаяпмиз. Жамоатчилик қабулхоналарини ҳам уларнинг илтимосига кўра, кўчма тарзда айнан маҳаллаларнинг ўзида ташкил этаяпмиз. Бу айниқса, аҳолининг ижтимоий ҳимояга муҳтож қатлами вакилларини, бирор-бир муаммони ҳал этиш учун кимга мурожаат этишни билмай турган кишиларни ташвишлантираётган масалалар тез ва самарали ҳал этилишида муҳим аҳамиятга эга бўлаяпти.\nШу билан бирга, депутатларимизнинг сайловчилар билан учрашувларини мунтазам ташкил этиш, муаммоли масалаларнинг ечимини топишда уларнинг иштирокини таъминлашга ҳам алоҳида эътибор қаратилмоқда. Депутатлик назоратининг таъсирчан воситаларини қўллаш, каттароқ аҳамиятга эга масалаларни уларнинг ваколати доирасида халқ депутатлари туман Кенгаши доимий комиссиялари, сессиялари муҳокамасига олиб чиқишга ҳаракат қилаяпмиз.\nАммо бу борада яна кўп ишларни амалга оширишимиз лозим. Бугунги куннинг ўзи янада қатъийроқ ҳаракат қилиш, партиямиз дастурий мақсадлари доирасида тумандаги бирор-бир масалани ўз зиммамизга олиб, у охирига қадар ҳал бўлмагунча фаол иш олиб боришни талаб этаяпти. Шу тариқа ҳар йили ҳеч бўлмаганда битта-иккитадан жиддий ижтимоий масалани ҳал этишга эришсак, партиямиз Сайловолди дастури босқичма-босқич амалга ошиб боради.\nОтабек ДАВРОНОВ, ЎзХДП Гулистон шаҳар кенгаши раиси:\n— Бошланғич ташкилотларни кучайтириш бугун олдимизда турган энг долзарб вазифалардан биридир. Шаҳримизда 56 та бошланғич ташкилот 1360 нафар аъзони бирлаштирган. Яқинда бўлиб ўтган ҳисобот-сайлов йиғилишларида 11 та бошланғич ташкилот етакчилигига янги ташаббускор ёшлар сайланди. Ҳозир сафимизни ёш аъзолар билан кенгайтириш келгусида кўпгина муваффақиятларга асос бўлиб хизмат қилади. Шу сабабли сиёсий фаолиятга, сиёсий жараёнларга қизиқадиган фаол ёшлар билан алоҳида иш олиб бориш ҳам муҳим масаладир. Айниқса, улар ўртасида тарғибот-ташвиқот ишларини кучайтириш, бошланғич ташкилотларда аъзоларнинг сиёсий-ҳуқуқий маданиятини оширишга қаратилган сиёсий ўқув, семинар-тренинг, учрашув ва давра суҳбатларини мунтазам ташкил этиш зарур.\nАмалий семинар давомида вилоятдаги 316 та бошланғич партия ташкилоти билан ишлаш, етакчиларнинг ташаббускорлиги, талабчанлигини ошириш, жойлардаги муаммоларни аниқлаш ва ечим топишда фаоллик кўрсатиш зарурлиги алоҳида таъкидланди.\n— Жамоатчилик қабулхоналари орқали аҳоли мурожаатларида кўтарилган муаммоларни ўз вақтида бартараф этишга ҳаракат қилаяпмиз, — деди ЎзХДП Марказий Кенгаши раиси Ҳотамжон Кетмонов. — Аммо барча туман кенгашларида мурожаатларга муносабат, умид билан келган кишининг дарди-ташвишини ҳал этишга масъулият бирдек эмас. Аслида биз ҳар бир мурожаатга жиддий эътибор қаратишимиз лозим. Кўтарилаётган масала бошланғич ташкилот доирасида ҳал бўлмаса, туман, шаҳар партия кенгашига, унинг депутатлик гуруҳига, бу ерда ҳам ечими топилмаган тақдирда вилоят даражасига, керак бўлса, Олий Мажлис Қонунчилик палатасидаги ЎзХДП фракциясига олиб чиқилиши зарур. Шундай экан, маҳаллий Кенгашлардаги депутатларимиз билан фракциямиз ўртасидаги ҳамкорликни янада мустаҳкамлашга катта эҳтиёж сезилмоқда.\nАйрим бошланғич ташкилотларимизнинг фаолият сустлиги, уларнинг йиғилишлари, оммавий-сиёсий тадбирлар номига ўтказилиши ҳам бор гап. Бундай ҳолларга чек қўйиш, бошланғич ташкилотларни чинакам бош бўғинга айлантириш олдимиздаги энг муҳим вазифа бўлиши керак. Чунки, ЎзХДПни танлаган, шу сиёсий партия сафига кирмоқчи бўлган фуқаро, аввало, унинг бошланғич ташкилотига боради. Шундай экан, бошланғич ташкилот фаолиятини кучайтириш, қўллаб-қувватлаш, етакчиларнинг билим савиясини муттасил ошириб боришга жиддий муносабатда бўлиш зарур. Туман ва шаҳар партия кенгашлари раислари, депутатлик гуруҳлари раҳбарлари кўпроқ жойларга чиқиши, бошланғич ташкилотларда бўлиши ва уларга амалий кўмак бериши керак.\nШунингдек, семинарда кадрлар билан ишлаш, жойларда ҳудудий семинарлар, қисқа муддатли ўқувлар ўтказиб туриш, «Истиқбол» ёшлар ва «Фаол аёллар» қанотлари фаолиятини партия Ҳаракат дастурида белгиланган вазифаларнинг ижросига бевосита йўналтириш, электорат манфаатларига дахлдор аниқ, амалий ишларни кўпайтириш тўғрисида қатор таклифлар, фикр-мулоҳазалар билдирилди.\nТаъкидлаш керакки, электорат олдидаги бурч ва масъулият ҳисси депутатларимиздан ҳам, партия фаолларидан ҳам фаол, қатъиятли бўлишни талаб қилаётир. Амалий семинарда барча даражадаги партия ташкилотлари, депутатлик гуруҳларининг дастурий мақсадларимизни амалга оширишга қаратилган навбатдаги асосий вазифалари белгилаб берилди.


23 май 2022, Тошкент вақти: 20:56\nЎзбекистонда Хитойнинг коронавирусга қарши ZF 2001 вакцина синовида иштирок этиш учун ташриф буюрганлар сони, жорий йилнинг 3 февраль ҳолатига кўра, 13 минг 652 нафарни ташкил этган. Бу ҳақда Инновацион ривожланиш вазирлиги матбуот хизмати маълумот тарқатди.\nВазирлик қайдича, эмланиш ниятида келганлардан 6120 нафар кўнгилли вакцинанинг 1-дозаси билан ва 932 нафар кўнгилли вакцинанинг 2-дозаси билан эмланган.\nАввалроқ расмийлар Ўзбекистонда Хитой вакцинасининг учинчи синов босқичларида 5 минг нафар эмас, 9 минг нафар кўнгилли иштирок этишини маълум қилганлар.\nАввалроқ мазкур вакцинанинг III фаза клиник синовларида 18 ёшдан катта, сурункали касалликларга чалинмаган, 5000 та кўнгилли иштирокчиларни жалб этиш режалаштирилгани, ҳозирда кўнгиллилар рўйхатини шакллантириш билан бир қаторда танлаб олинган кўнгиллиларга 1-доза вакцина билан эмлаш ишлари олиб борилаётгани билдирилган.\nКўнгиллилар синов жараёнида жами уч доза вакцина билан эмланиши кўзда тутилган. Синов жараёни 2022 йил январигача давом этади.


Қозоқ-Қирғиз чегарасида икки Қирғизистон фуқароси ҳалок бўлган - BBC News O'zbek\nҚозоқ-Қирғиз чегарасида икки Қирғизистон фуқароси ҳалок бўлган\nImage caption 7 апрел ҳодисаларидан кейин Қозоғистон чегараларини қаттиқ тартибда қўриқлашга ўтилган\nҚозоғистон ва Қирғизистон чегарасида отишма натижасида икки қирғизистонлик ҳалок бўлган ва бир қозоғистонлик чегарачи оғир яраланган.\nРасмий хабарларга кўра, Қирғизистон фуқаролари ноқонуний равишда бир уюр от олиб ўтаётган бўлганлар ва Қозоғистон чегарачиларининг огоҳлантиришларини рад этганлар, ўқотар қуролдан отишган.\nКузатувчилар Қирғизистондаги охирги ойлардаги ҳодисалардан кейин оддий одамларда кўплаб қурол қолиб кетаётганини ва бу жамиятга хавф туғдираётганини айтишади.\nОтишма 13 июл куни Қозоғистоннинг Қирғизистон билан тоғли ҳудудидаги чегара қисмида қонунбузарлар ва чегарачилар ўртасида рўй берган.\nҚирғизистоннинг уч фуқароси бир уюр отни чегарани ноқонуний кесиб ўтиб юртига олиб кетаётган бўлган.\nҚозоғистон чегара хизмати матбуот котиби Лариса Дмитрюкнинг Би-би-сига айтишича, қонунбузарлар чегарачиларнинг огоҳлантиришига қулоқ тутишмаган.\n"Уларни тўхтатиб ҳужжатларини текширишга ҳаракат қилинганида тартиббузарлар қуролли қаршилик кўрсатди ва биринчи бўлиб чегарачиларга ҳужум қилди. Натижада икки ўртада жанг бошланди ва бир чегарачи яраланди", дейди Лариса Дмитрюк.\nЧегара хизмати масъулининг илова қилишича, юзага келган отишма натижасида икки қонунбузар ўлган ва биттаси қўлга олинган.\nЯраланган чегарачи марказий ҳарбий госпиталга ётқизилган, унинг аҳволи оғирлиги айтилмоқда.\nҚўлга олинган қирғизистонлик чегарани ноқонуний равишда бузиб ўтганлигини тан олган.\nУндан 3 та қурол ва 20 бош от олинди.\nЧегара хизмати масъулларининг билдиришича, ўша куни яна қирғизистонликлар томонидан чегарани ноқонуний кесиб ўтиш ҳолати аниқланган. 5 кишидан иборат гуруҳ 400 бош қорамолни ноқонуний равишда Қироғизистонга олиб ўтаётганда чегарачилар томонидан тўхтатиб қолинган.\nҚўлга олинганлардан 3 дона оптик мўлжалга олувчи қурол тортиб олингани хабар қилинган.\nҚозоғистон чегара хизмати матбуот котиби Лариса Дмитрюк ўғирланган молларни чегара оша ноқонуний равишда олиб ўтиш ҳолатлари олдин ҳам учраганини айтиб, қонунбузарларнинг қурол ишлатиш ҳолатлари ҳақидаги саволни очиқ қолдирди.\nМаҳаллий кузатувчилар Қирғизистондаги сўнгги қонли тўқнашувлар ортидан одамларнинг қўлларида қурол тўпланиб қолганини ва бунинг оқибатида чегаралар бир мунча хавфли бўлиб қолганини айтишади.\nБўлиб ўтган қуролли тўқнашувга қарамай, Қозоғистон Қирғизистон билан чегараларини қўриқлашда кучайтирилган тартибдан оддий режимга кўчган.\n7 апрелда Қирғизистонда бўлиб ўтган давлат тўнтаришидан сўнг Қозоғистон давлат чегараларини ёпиб қўйган ва кейинчалик уни қисман очиб кучайтирилган тартибда қўриқлаб келаётган эди.


Қирғизистон Республикаси Президенти эрталаб соат 9 да 16 партия раҳбарлари билан учрашади\nПрезидент Сооронбай Жеэнбековнинг парламент сайловларида иштирок этган партиялар раҳбарлари билан учрашуви 6 октябрь куни эрталаб соат 9 да бўлиб ўтади. Учрашувга барча 16 партиянинг раҳбарлари таклиф қилинди, дея хабар қилди ярим тундан кейин президент матбуот хизмати.\nАввалроқ учрашув соат 11: 00га белгиланган эди.\nБишкекдаги марказий майдонда кун бўйи парламент сайловлари натижаларига қарши митинг бўлиб ўтди. Иштирокчилар 4 октябрдаги сайловларни бекор қилишни ва янгиларини ўтказишни талаб қилмоқда. Кечки соат 21.00га яқин якка тартибдаги намойишчилар «Оқ уй»нинг жанубий қисмида, Чуй хиёбонига қарайдиган эшикларни бузиб ташладилар. Бир неча дақиқадан сўнг ўқ овозлари янгради. Полиция йиғилишни махсус ускуналар ёрдамида тарқатишни бошлади. Аввал ҳуқуқни муҳофаза қилиш идоралари намойишчиларни Ала-Тоо майдони ва «Оқ уй» биносидан бутунлай сиқиб чиқарди, кейин тазйиқлар баъзи кўчаларда давом этди.\nКейинчалик, намойишчилар яна ҳужумга киришдилар. Шаҳарда тўқнашувлар давом этмоқда.\n4 октябрь куни Қирғизистонда VII чақириқ Жўқорғи Кенгесга депутатлар сайлови бўлиб ўтди. Уларда 16 та партия иштирок этди. Амалдаги маълумотларга асосланиб, 7 фоиз тўсиқни енгиб ўтган тўртта партия парламентга киради:\nЕнгилган партиялар катта миқдордаги порахўрлик ва сайловларда маъмурий ресурслардан фойдаланишни даъво қилмоқда.\nЎз навбатида, парламент сайловларида ғолиб бўлган «Бирдик» партияси, агар улар эълон қилинса, такрорий сайловларга боришга тайёрлигини эълон қилди. Бу ҳақда партия ижтимоий тармоқлардаги саҳифаларида маълум қилди.\nХабарда айтилишича, «Бирлик» 7 фоиз тўсиқни енгиб ўтган бошқа барча партияларни чақиради.


“Хоразм” рақибларини Хивада қабул қилади / CHAMPIONAT.asia\n“Хоразм” рақибларини Хивада қабул қилади\n26 мар 10:09\nХоразм воҳаси 2015 йили мактаб ўқувчиларининг энг нуфузли мусобақаси - “Умид ниҳоллари” спорт ўйинларига иккинчи бор мезбонлик вазифасини ўтайди.\nМазкур беллашувларнинг очилиш ва ёпилиш маросимлари ҳамда айрим спорт турларидан баҳслар Урганч шаҳридаги Хоразм спорт мажмуаси ўйингоҳида ташкил этилади.\nБугунги кунда, бу ерда мукаммал таъмирлаш ва реконструкция ишлари авжига чиққан. Маълумки, мазкур спорт иншоотида воҳанинг бош жамоаси, яъни Урганчнинг “Хоразм” жамоаси уй учрашувларини ўтказиб келаётганди. Натижада, юзага келган вазият туфайли жамоа жорий йилги мавсум ўйинларини Хива шаҳридаги “Хива” стадионида ўтказиши белгилаб қўйилди. Жумладан, “Хоразм” 30 март куни Ўзбекистон кубогининг саралаш босқичи доирасида Нукуснинг “Орол” жамоасини қабул қилишади. Кейинги босқичда ушбу жуфтлик ғолиби майдонига пойтахтнинг “Пахтакор” жамоаси ташриф буюради.\n“Хоразм” жамоаси Ўзбекистон биринчилигининг дастлабки икки учрашувини ҳам ўз майдонида ўтказади. 3 апрелда Ғаллаоролнинг “Ғаллакор-Автомобилчи”, 6 апрелда эса Самарқанднинг “Шердор” жамоалари воҳаликлар меҳмони бўлишади.\nАйни пайтда “Хива” стадионида таъмирлаш ва ободонлаштириш ишлари ниҳоясига етказиляпти.


Тата Мартинонинг 100 куни 10 та рақамда / CHAMPIONAT.asia\n16:30“Сўғдиёна”га янги футболчилар келиши давом этмоқда 0 16:00Самвел Бабаян: "Вақти келса барини айтиб бераман..." 89 15:55"Реал" ёзда 110 млн. евролик трансфер амалга оширади 8 15:54"Ал-Гарафа" - "Пахтакор" учрашуви бошланиш вақти маълум 5 15:50“Қўқон-1912” Ғиёс Комиловни ҳам таркибга қўшиб оладими? 21 15:29"Нефтчи"ни яна бир футболчи тарк этди. Дилёрбек Ирматов “Металлург”да 13 15:22Файзулло Аҳмедов “Норин” келгуси режалари ҳақида нима дейди? 3 15:19ЛаЛига. Турнир жадвалидаги ўзгаришлар ва тўпурарлар пойгаси 14 15:01Ўзбекистон U-23 чорак финалда Япония билан ўйнайди 48 14:55U-23 Осиё чемпионати. Япония ва Фаластин чорак финалга чиқди 24 14:37Трансфер. МЮ Алексис учун 28 млн. еврога бир футболчини қўшиб беради. У ким? 19 14:31Olamsport: Бокс бўйича жаҳон чемпионати мезбони расман маълум бўлди, Хабиб Нурмагомедов қачон жанг ўтказишини маълум қилди 0 14:22“Локомотив” жамоаси мухлислари учун айтилган қўшиқни эшитганмисиз? ВИДЕО 9 13:48Обамеянг "Боруссия" машғулотларига қайтди 1 13:44Australian Open. Мусобақадаги энг чиройли либос кимга тегишли? (ФОТО) 13\nТата Мартинонинг 100 куни 10 та рақамда\n05 ноя 19:05\nШанба куни Тата Мартино Барселона бош мураббийи бўлганига 100 кун бўлди. Унинг ушбу кунлар давомида қилган ишларини эътиборингизга 10 та рақамда ҳавола этамиз.\n153. Бу рақам секундни билдиради, яъни Мартино Барсасининг биринчи расмий голи урилган вақт. Бу голни Алексис Санчес Татанинг Ла Лигадаги дебют учрашувида Левантега (7:0) қарши ўйиннинг 3-дақиқасида урган.\n1. Бу рақам аргентиналик мутахассиснинг кўк-анорранглилар билан еришган илк кубокини билдиради. Бундан ортиқ бўлишини ҳали имкони ҳам йўқда, чунки у хозирча фақат Испания Суперкубокида ўйнади. Лекин шуни ҳам айтиб ўтиш керакки айни пайтда Ла Лига ва Чемпионлар Лигасида гуруҳ етакчиси.\n0. Хеч қандай мағлубият йўқ. Янги мураббий кўк-анорранглилар билан биргаликда 17 та расмий учрашувда 13 та ғалаба ва 4 та дуранг эришган.\n41. Айнан шу 17 та ўйинда Барселонанинг урган голлари. Ҳар бир ўйинга ўртача 2.4 голдан тўғри келмоқда.\n10. Бу рақам Барселонанинг қуруқ ўйинлари. Қуйидаги рақиблар Барсага гол уролмаган: Атлетико (Суперкубок жавоб учрашуви), Аякс ва Селтик (Чемпионлар Лигаси), шунингдек Ла Лигада Леванте, Малага, Райо, Альмерия, Осасуна, Сельта ва Эспаньол.\n21. Бу рақам Тата Мартинонинг ушбу мавсумда майдонга тушурган ўйинчилари сонини билдиради. Пинто, Ойер, Куэнка ва жароҳатланган Афеллайлар жамоа учрашувларида умуман майдонга тушмаган.\n17. Виктор Вальдеснинг бу мавсумда ўтказган ўйинлари сони. Виктор Мартино бош мураббий бўлганидан бери жамоанинг барча ўйинларда қатнашган ва барча ўйинларда асосийда майдонга тушган ягона ўйинчидир.\n1331. Бу Жерард Пикенинг майдонда ҳаракат дақиқаси. Ҳимоячи майдонда Тата Мартинонинг энг кўп ишлатаётган ўйинчиси ҳисобланади. Пике бу мавсумда 17 ўйиннинг 15 тасини асосий таркибда бошлаган.\n11. Месси, Пике, Педро, Алексис, Хави, Неймар, Сеск, Алвеш, Бартра, Бускетс ва Адриано - булар жамоанинг бу мавсумдаги тўпурарлари.\n37. Бу Тата Мартино ўтказган ва журналистлар саволларига жавоб берган матбуот анжуманлари сони. Биринчи матбуот анжумани 26 июлда уни таништирув маросимида бўлиб ўтган бўлса, охиргиси шанба куни Эспаньол билан ўйиндан кейин бўлиб ўтган. Мураббий фақат битта матбуот анжуманини отаси вафот этганлиги сабабли ўтказиб юборган.\nЖавлонбек Юсупов тайёрлади\nМанба\t: barca.ru


Олимжон Тўхтаназаров: “Ҳар бир журналист Исмат Хушевдек бўлиши керак!” | ДУНЁ ЎЗБЕКЛАРИ | Mobile Version\n06/10/2020 Muktar Бош мақола\n“ҲАР БИР ЖУРНАЛИСТ ИСМАТ ХУШЕВДЕК БЎЛИШИ КЕРАК”\nОммавий ахборот воситалари расман 4-ҳокимият деб тан олинмаган бўлсада, халқ орасида “4-ҳокимият” деб юритилади.\nМен ҳам бир ОАВси ходими сифатида бир журналист ҳақида ўз фикримни ва у ҳақидаги дунё қарашимни сизлар билан ўртақлашмоқчиман. Ҳозирги шиддат билан ривожланиб бораётган замонда интернет нашридек тез ахборотни етказадиган тизим бўлмаса керак.\nМамлакатимизда мустақилликни илк йилларида ўз сўзини, фикрини, дилидаги сўзларини қоғозга тушириб, хақ йўлда қалам тебратган кўпгина ижодкорларимиз мамлакатни тарк этганидан албатта хабарингиз бор. Ёзувчилар,шоирлар, мухандислар, шиқокорлар, сиёсатчилар қўйинки, барча соҳа мутахассисларининг базилари ўзлари тазиқдан қочиб кетган бўлсалар базилари ўзларига қилинган тухматлардан қочишга мажбур бўлганлар. Бу ҳақиқатни мана бугун Шавкат Мирзиёев Давлат тепасига Президент бўлиб келгандан кейин, холис баҳо бериш учун айтилмоқда.\nШундай қувғинга учраган ўз юртини ташлаб чиқиб кетишга мажбур бўлган, ҳозирда Канада мамлакатида яшаб ижод этаётган “Дунё ўзбеклари” сайти ва “Исмат Хушев билан юзма юз” кўрсатувининг муаллифи жасоратли, қўрқмас, ҳақиқатпарвар журналист Исмат Хушев ҳақида гапирмоқчиман.\nТўғриси, мен Исмат Хушевни кўрмаганман. Фақат мақолалари, кўрсатувлари орқали таниганман. У менинг танимасада ёзган мақолаларимни Файсбук саҳифаларимдан олиб, ўз сайтида чоп этиб келган. Исмат Хушев ўзини мухолифат деб билмайди. У ўзини Ўзбекистон фарзанди деб билади. Ўзини халқ олдида қарздор деб ҳисоблайди. Мен унинг мақолаларини ўқир эканман, қоил қолмай иложим қолмайди.\nУ сайтда мақола берадими ёки муаллифлик кўрсатувида гапирадими фақат хақиқатни рўёбга чиқарилишини истайди. Хали ўзбек матбуоти ёритишга улгурмаган мавзуларни ўз сайти ва кўрсатувида беради. Мана сизга ҳақиқий журналистни иш фаолияти. У ўзи ҳақида ёзилган танқидий мақолаларни сайтда беради,кўрсатувида айтиб ўтади. Бирон бир оммавий ахборот воситаси ёки журналист ўзи тўғрисида билдирилган танқидни оммага ҳавола этганини билмайман.\nИсмат Хушевнинг мени ўзига тортган тамони шуки, Президентимиз Шавкат Мирзиёевнинг олиб бораётган сиёсатини олис, Канадада туриб қўллаб қувватлайди. Ўзбекистоннимиздаги ўзгаришларни холис баҳолаб, ўз фикрини айтиб келади.\nЯқинда Шерзод Қудратхўжаев билан “собатаж” видео тарқалди. Ўзбекистон ОАВ жим турганда Исмат Хушев “Шерзод Қудратхўжаев хақ” деган мақола берди. Бутун кўрсатувини шунга бағишлади.\nПрезидентнинг фармон ва қарорларига тезликда шарҳ беради. Авф ҳақидаги фармонга куни кеча берган шарҳи мисол бўлаолади. Мени сўзим кўпчиликка ёқмаслиги мумкин аммо, ёқса-да, ёқмаса-да айтаман Сиз Исмат Хушев бўлаолмайсиз!\nУ Ватандан олисда бўлсада ватанни ичида ватанни қайғу алами, шодлиги билан бирга ватанни сиёсати билан яшамоқда.\nБизга ҳозир Исмат Хушевдек журналистлар керак. Президентнинг ёнида ватан учун ёниб яшайдиганлар керак. Фидоий инсонлар керак. Бошқаларни камситмаган холда, Давлат маслаҳатчиси лавозимига унданда яхшироқ номзод кўрмадим. Унинг дастури Президентнинг сўзлари билан ҳамоханг бўлиб, халқнинг фаровон хаётга етаклаш.\nҲар қандай ҳақиқатни одамни ўзига айтади. Мен ишонаманки ватан учун Президент учун жон беришга тайёр Исмат Хушев каби журналистлар. Одамлар унинг кўрсатувларини қизиқиб, ишониб кўрмоқда. Унга ишонмоқда. Ўзбекистон ОАВ қилмоқчи бўлган ишни у қилмоқда.\nМен шундай довюрак журналистни устозим деб биламан. Кимгадир ёқса, ёқмаса! Неча танқидий мақола бердим, “Кун.уз”, “Дарё.уз”,”Қалампир.уз”, “Ўза.уз ” барча уз – узларга мақола бердим. Танқидий бўлгани учун босиб чиқаришмади. Исмат Хушев одам ажратмайди. Унинг учун ҳаммага минбар берилади.\nШунинг учун ҳам унинг мухлислари кўп.Мен ўйлайманки, уни юқоридагилар ҳам ўқишади. Чунки , у ҳақиқатни айтади…\nМен Исмат Хушевни тез кунлар ичида Ўзбекистонга келиб, Президентнинг ёнида, Президент ислохатларини амалга ошишида ёрдам беришини истайман!\nХудога минг шукурки, бизга Шавкат Мирзиёевдек Президентни берди.\nХалқимиз Исмат Хушевни Шерзод Қудратхўжаевдек Президентнинг содиқ кадрлари қаторига киришига ишонади…


Тунги дуо ва зикрлар фазли – .:: Xadicha.uz\nҚуръони каримда буюк Аллоҳ дейди: “…Аллоҳни эслаш билан қалблар таскин топгувчидир”. Тунги зикрнинг фазли – бу Аллоҳга яқинлашишнинг омили. Айнан яратувчи Аллоҳни эслаш инсоннинг ҳам маънавий дунёсини, ҳам жисмонан танасини қийновчи оғриқлардан холос бўлишга олиб келади. Бунга навбатдаги исбот-далилни голландиялик руҳшунос олим Ван дер Ховен келтирди. У тажрибали усул билан “Аллоҳ” сўзининг такрорланишида ва Қуръони каримни тиловат қилишда инсонга фойда борлигини исбот қилиб берди. Энг ажабланарлиси шуки, олим Ван дер Ховен мусулмон эмас.\nМазкур руҳшунос олим Ислом дини ва Қуръони карим билан фақатгина илмий мақсадлар ила қизиққан эди. Голландиялик олим уч йил давомида беморларнинг катта гуруҳи билан олиб борган изланишлари натижасида эришган далиллари бутунлай янгилик бўлди. Беморларнинг кўпчилиги мусулмон эмасдилар, бунинг устига улар арабча сўзларни ҳам билишмасди. Маълум бир вақт уларни араб тилида “Аллоҳ” калимасини\nтўғри талаффуз қилишга ўргатиш учун араб тили фонетикасидан дарс берилди. Ўшанда кимда маъюслик, қон босими юқори бўлса ёки асаб зўриқишлари касаллигига дучор бўлган бўлса, ўша беморлар билан ҳайратланарли ҳодисотлар рўй берди. “Ал-Ватан” ва “Қатар ар-Райя”\nгазеталари руҳшуноснинг фикридан иқтибос келтиради: “Қуръони каримни доимий равишда тиловат қиладиган мусулмонлар ҳамда араб тили ҳарфларини тўғри талаффуз қила оладиган одамлар, яъни\n“Аллоҳ” калимасини такрорлаб туриш орқали руҳий ва асаб касалликларидан холи бўладилар”.“Аллоҳ” сўзидаги ҳар бир катта фойда беради\nҳарф руҳий томондан муаммоси бўлган инсонларга ундан қутулишларига. “Аллоҳ” сўзидаги биринчи ҳарф “алиф” талаффуз қилинса, нафас олишни назорат қилувчи респиратор системаси (нафас олиш, кўриш ва эшитиш органларини зарарли газлар, чанглардан сақлайдиган система) ишлашини яхшилаб туради; “лом” ҳарфини талаффуз қилиш қўшимча нафас олишни енгиллаштирса; “ҳа” товушини талаффуз қилиш эса ўпка билан юракнинг ўзаро фаолиятини яқинлаштиради. Бу ўз навбатида юрак урушини назорат қилади. Бироқ энг муҳими бу эмас.\nОлимлар айтишадики, тунги дуо ва зикр қилиш замирида борлиқнинг юқори қуббаси ва моддий дунё ўртасида алоқа мавжуд экан. “Аллоҳ” калимаси талаффуз қилинса, ақлнинг тубида Олий зотни эслашга ундовчи “учқунлар” юзага келади. Яратувчи, Илоҳ ва барча нарсаларнинг эгаси.\nАраб тилидаги ҳар қандай товуш талаффузи маълум йўналишлар бўйича тарқаладиган қатор тебранишларга эга. Бу ҳолат доимо бўлиб, одамнинг руҳи, ақли ва танасига таъсир этади. Мисол учун, “айн” ёки “ғайн” товушларига ўхшаш товушлар бошқа тилларда мавжуд эмас. Шундай таъсирларга эришиш учун эса уларни араб тилидагидек талаффуз қилиш лозим бўлади.\nШуни таъкидлаш керакки, тунги зикрнинг фазли Қуръон ва Ҳадисда мавжуд калималарни, унли ва ундош товушларни тўғри талаффуз қилиш ўзида илоҳий тимсолларни жамъ қилади ҳамда ўқувчи танаси бўйлаб ажойиб тарзда ёйилади. нафақат жисмоний соғлик, балки маънавий тарафдан\nқўллаб-қувватлайди. Узун “ии” товуши эса ҳали фан томонидан тўла ўрганилмаган ғуддасимон безга таъсири бор. Бу без ҳаётий қувватни кучайтириб туради. Бу ерда Қуръоннинг юксаклиги ва жозибадорлиги\nсирлари намоён бўлади.\nАҚШ нинг Флорида штати Панама шаҳридаги “Акбар” номли клиникада ўтказилган тажриба Қуръонни тинглаётган ва ўқиётган инсонга бетакрор ва самарали таъсири кузатилган. Бу тажрибани Америкада истиқомат қилувчи мусулмон олим Ахмад ал-Қодий ўтказган.\nТажрибадаги унинг иши Қуръоннинг таъсир қилишини исботлаш эди. Тажриба учун танланган турли ёшдаги эркак ва аёллар мусулмон эмасдилар, араб тилини ҳам билмасдилар. Жамланган кўнгиллилар Қуръон тиловатини тингладилар ва унинг маъноларини инглиз тилида эшитиб бордилар. Муқаддас китоб ҳар хил овозда эшиттирилди. Ушбу тажриба бир йил давомида олиб борилди. Натижа эса жуда ҳайратланарли чиқди.\nҚуръон эшитувчиларнинг 97 %и асабийлашишдан халос бўлди. Бу жараён инсон организмларидаги ўзгаришларни қайд қилиб борадиган махсус воситалар ёрдамида кузатиб борилди. Жумладан, терига, юрак фаолиятига ва температурага нисбатан электронлар ҳаракати ёзиб борилди. Шу билан бир қаторда, бошқа органларнинг функциявий ўзгаришлари устидан кузатувлар олиб борилди. Сураларнинг овозли эшиттиришлари асаб системасига ижобий таъсири кузатилди.\nМаълум бўлдики, тунги зикрнинг фазли ёрдамида қатор касалликларни, жумладан, юракка оид касалликларни ҳам даволаса бўларкан.\nУмуман олганда тажриба шуни кўрсатдики, Муқаддас Қуръондаги маълум манзиллар ўзида инсонга таъсир ўтказувчи қувватга эга бўлади ҳамда унинг организмдаги қаршилик кўрсатувчи қувватни ташқи таъсирга нисбатан ҳаракатга келтиради. Айнан Қуръоннинг ушбу оятларини талаффуз қилиш чоғида Қуръоннинг бошқа бир оятини талаффуз қилганда содир бўлган ҳодиса кузатилмай, бутунлай ўзга ҳолат юзага келади.\n«Мени зикр этинглар, мен ҳам сизларни зикр этаман» (Бақара, 152). فَاذْكُرُونِي أَذْكُرْكُمْ وَاشْكُرُوا لِي وَلَا تَكْفُرُونِ\nБас, Мени ёд этингиз, (Мен ҳам) сизларни ёд этурман. Менга шукр қилингиз, ношукрчилик қилмангиз!\nЯъни Мени гуноҳларингизга тавба қилиш, ҳожатларингизни сўраш, ихлос-эътиқод, илтижо ва муножот билан ёд этингиз, Мен сизларни кечирим, ҳожатбарорлик, нажот, ижобат ила ёд этурман (Мд.).\nslayd М. Саиджалолова\t2019-07-17